2 KALI LAFAZ, HAQIEM RUSLI SELAMAT NIKAH - 'WEDDING OF THE YEAR' DENGAN KOS RM7 JUTA

Kira-kira pukul 3.41 petang, Jumaat, penyanyi Haqiem Rusli telah pun selamat menjadi suami kepada gadis pilihannya iaitu Anis Sofea, 19, dengan dua kali lafaz dalam satu majlis akad nikah yng diadakan di Masjid Raja Haji Fi Sabilillah, Cyberjaya.

Pasangan sama cantik sama padan itu dinikahkan oleh jurunikah Ustaz Zamzuri Ruslan, bersaksikan keluarga tercinta dan kenalan rapat mereka.

Bersyukur acara akad nikah berjalan lancar, Haqiem atau nama sebenar Ridzuan Haqiem Rusli, 23, berkata Anis sudah cukup sempurna di matanya dan sikap lemah lembut serta keterampilan gadis itu berjaya menambat hatinya.

"Dia amat sempurna buat saya, dan saya sangat senang dengan sikap, budi pekertinya yang lemah lembut dan keterampilan dia yang menambat hati saya untuk memilikinya," kata Haqiem.

Klik untuk gambar besar

Menjalin percintaan sejak dua tahun lepas, berkenalan semasa menjalankan urusan perniagaan, Anis Sofea mendedahkan hatinya terpikat dengan Haqiem kerana memiliki sifat seorang yang bertanggungjawab serta mempunyai cita-cita tinggi.

"Sifatnya yang penyayang, prihatin, bertanggungjawab, bercita-cita tinggi dan berbudi pekerti menjadikan saya jatuh hati kepadanya," ujar Anis pula.

Dalam majlis tersebut, Haqiem menyerahkan mas kahwin sebanyak RM300, selain lima dulang hantaran berbalas lima dulang hantaran kepada Anis atau nama sebenarnya Wan Anis Sofea Wan Zamzuri.

Bagi meraikan hari bahagia, pasangan tersebut memilih untuk mengadakan majlis resepsi secara tertutup bertemakan 'Wedding in the Sky' atau Raikan Cinta di Langit Asmara bertempat di SkyGlass Cyberjaya.

Dekorasi majlis yang diberikan nama The SOFEA berinspirasikan Floral Garden persis taman di kayangan dalam rona pastel merupakan ilham dan sentuhan daripada Primadona Events atas permintaan Anis Sofea yang minat kepada fesyen dan drama Korea.

Pasangan ini menggayakan rekaan busana yang direka khas oleh pereka fesyen tersohor Rizman Ruzaini dan Razman Razmi bagi majlis indah ini.

Turut meraikan detik bersejarah pasangan ini ialah Habib Jewels, jenama barang kemas tempatan bagi menyerikan pasangan dengan aksesori berlian dan barangan kemas bernilai RM5 juta bagi kedua-dua majlis.

Haqiem memberikan cincin berlian 'Hearts of Fire' yang merupakan berlian terbaik dunia kepada isterinya. Nilai keseluruhan majlis perkahwinan dianggarkan lebih RM7 juta.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAKZIAH - BAPA MISHA DAN IBU SHAMSHUL MENINGGAL DUNIA

Takziah diucapkan kepada dua selebriti kita iaitu pelawak Shamshul Ghau Ghau, yang kehilangan ibunya Rokiah Ibrahim, 91, pada pukul 12.30 malam semalam kerana sakit tua. Sementara penyanyi Misha Omar pula, kehilangan bapanya Omar Ismail, yang meninggal dunia pada pukul 5.30 pagi tadi.

Jenazah Allahyarham Rokiah telah selamat dikebumikan di kampung halamannya di Kampung Kubu Gajah, Selama, Perak. Difahamkan, arwah sudah lama mengalami sakit tua tapi sejak dua minggu kebelakangan ini sakit arwah agak teruk.

"Arwah tidak mahu makan sehingga malam tadi menghembuskan nafas terakhir di rumah kakak saya di Tanjung Malim, Perak," ujar Shamshul.

"Pesanan terakhir arwah seperti biasa ialah menjaga keluarga dan ibadah dengan baik," katanya yang menerima pemergian tersebut dengan hati yang tenang.

Dalam pada itu, Misha atau nama sebenarnya, Samiha @ Aisah Omar, 31, memberitahu di laman twitter bahawa jenazah Allahyarham telah selamat dikebumikan di Tanah Perkuburan Pantai Irama, Bachok, Kelantan pada pukul 12.30 tengah hari hari ini.

"Alhamdulillah jenazah sudah selamat dikebumikan, terima kasih atas ucapan takziah daripada sahabat semua," ujarnya.


BUANG TATU DI BADAN - ZARINA ANJOULIE DEDAH SATU SESI CECAH RM500

Baru-baru ini, pelakon Zarina Anjoulie menerusi perkongsian di laman Instagram telah memuat naik video melakukan rawatan membuang tatu di badanya, selain menjawab pertanyaan ramai mengenai harga dan kesan yang dialaminya selepas melakukan proses tersebut.

Menurutnya lagi, satu sesi membuang tatu mencecah RM500 dan sudah boleh nampak persembahan dengan sekali rawatan sahaja. Dalam pada itu, Zarina turut berkongsikan tahap kesakitan melakukan proses tersebut dimana dia mengatakan dia masih boleh menahan sakit.

"1 sesi dalam lingkungan RM500. Ink hitam lagi senang keluar dari ink warna lain. Ink hitam dalam 1 sesi dah boleh nampak beza. Kalau 3 hingga 4 kali lagi nampak ketara jika dibandingkan dengan ink warna-warna yang lain. Level sakit yang boleh tahan. Bukan sakit gila pun," kongsinya.

Difahamkan, tahun lalu, ibu kepada seorang cahaya mata itu juga ada memuat naik video dia ke sebuah klinik bersama pelakon Zoey Rahman untuk membuang tatu yang ada di badannya.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


UPIAK ISIL BEREMOSI KEMAMPUAN NYANYIAN DIPERSOAL: "KOMEN SEOLAH-OLAH MEREKA TUHAN"

"Kenapa mereka komen seolah mereka itu Tuhan. Saya orang yang suka fikir dan kadang 'overthinking'. Apabila terima komen negatif, saya jadi kurang keyakinan diri. Sebagus mana pun kita, pasti akan kelihatan salah di mata mereka yang tidak suka.

"Rezeki dan kesempatan itu bukan mereka yang atur," kata salah seorang bintang Gegar Vaganza musim ke-8 (GV8) iaitu Upiak Isil yang tidak dapat menahan emosi sedih sehingga mengalirkan air mata berikutan sering dikritik mengenai kemampuannya untuk menyanyi di atas pentas.

Ujar Upiak atau nama sebenarnya Silvia Nanda, 34, dia menerima kecaman dan pernah dihina sehinggakan nama keluarganya turut terpalit sama. Katanya lagi, perkara yang paling kerap dipersoal adalah mengenai kebolehannya untuk menyampaikan lagu berikutan dia sebelum ini sering membawakan lagu-lagu berunsur genre komedi.

Klik untuk gambar besar

Upiak berkata bahawa dia tidak pernah terlintas untuk menyanyikan lagu komedi namun tetap memperbaiki cara nyanyian terutamanya dalam bahasa Inggeris meskipun dirinya tidak berapa mahir menyanyikan lagu bahasa asing.

Tambahnya, dia kini mengambil pendekatan untuk tidak mahu mengambil peduli mengenai komen negatif seperti itu kerana sedar dia perlu kuat apabila sudah terjun ke dalam dunia seni.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


8 GAMBAR - MAJLIS RESEPSI ELLA & AZHAR

Majlis resepsi Nor Zila binti Haji Aminuddin (Ella), 45, dan suaminya, Azhar Ghazali bertemakan smart casual dan rock and roll, di Kelab Darul Ehsan, Selangor, kelmarin.

Untuk info, busana serba putih adalah rekaan Rizman Ruzaini di mana rambut Ella bersanggul tinggi umpama puteri. Paling menarik, pelaminnya diselubungi bunga-bungaan berona putih sambil jemputan dihibur dengan persembahan nyanyian daripada Bon Jova Acoustic.

Klik untuk imej besar...


SERTAI MISI DI SYRIA - ARDELL SEDIH TINGGALKAN SUAMI & ANAK

Pasangan selebriti, Nadzmi Adhwa dan Ardell Aryana, nampaknya sudah lama kita tak dengar khabar mereka. Baru-baru ini, pasangan ini turut turun padang memberi bantuan kepada mangsa-mangsa banjir.

Selepas membantu mangsa banjir, Nadzmi memaklumkan isterinya, Ardell telah berangkat ke Syria dan Lubnan untuk membantu rakyat disana pula.

Menerusi perkongsian di laman Instagram, Nadzmi meminta para pengikut mendoakan agar urusan isterinya di sana dipermudahkan dan selamat pergi serta pulang ke tanah air.

Klik untuk gambar besar

Perkongsian Nadzmi itu mendapat pelbagai reaksi daripada netizen yang mengagumi pasangan itu. Malah, ada yang mengatakan Ardell sangat beruntung mempunyai suami yang sentiasa menyokongnya.

Dalam pada itu, ada yang tidak dapat menahan sebak melihat anak pasangan itu iaitu Arwa Malaikha Urwa mengelap air mata Ardell yang mungkin sedih untuk meninggalkan anaknya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISTERI AMAN RA BERI BAYANGAN KENA SIHIR, PUNCA RUMAH TANGGA BERANTAKAN?

Sebelum ini kecoh di media sosial mengenai rumah tangga penyanyi rap, Aman Ra selepas isterinya, Natiqah Rahmat mendedahkan bahawa suaminya itu telah berlaku curang.

Penyanyi lagu 'Bangun' itu bagaimanapun dikatakan enggan memberi komen mengenai isu tersebut dan meminta diberi sedikit masa dan ruang.

Namun begitu, isteri Aman semalam menerusi laman Instagram ada memuat naik sebuah hantaran dimana dia seakan-akan memberi bayangan bahawa dirinya dan suami telah disihir oleh dua orang wanita.

Klik untuk gambar besar

Menerusi paparan tangkap layar perbualan antara dia bersama seorang wanita yang dipanggil 'Mama' itu, mereka berdua berbual mengenai peratusan sihir, kawasan sihir, kesan serta simptom ketika menjalani rawatan.

Dalam pada itu, Natiqah juga turut mengucapkan terima kasih di atas doa dan semangat yang telah diberikan peminat dan pengikut media sosialnya sepanjang konflik yang menimpa antara mereka berdua.

Terdahulu, Natiqah mendakwa rumah tangganya bersama Aman Ra goyah apabila penyanyi rap itu tertangkap ketika menjalinkan hubungan dengan wanita lain. Malah, Aman Ra juga dipercayai telah empat kali melafazkan cerai kepada Natiqah sepanjang perkahwinan mereka.

www.myartis.com / Sumber: Beautifulnara

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


IBU  SELAMAT DIKEBUMIKAN: "SAYA RASA TENANG KERANA SEMPAT BERBAKTI..." - MAWI

Jenazah ibu kepada penyanyi dan pelakon Mawi, Ramlah Sarlan, 72, yang meninggal dunia pada pukul 8.10 malam semalam itu kini selamat dikebumikan di Tanah Perkuburan Islam FELDA Taib Andak, kira-kira pukul 10 pagi tadi bersebelahan pusara arwah bapanya, Ani Ahmad. Juara Akademi Fantasia musim ketiga (AF3) yang turut sempat mengimamkan solat jenazah ibunya itu berkata mereka sekeluarga reda dengan pemergian wanita itu yang disifatkan sangat mudah dan lancar.

"Saya rasa sangat tenang kerana sempat berbakti kepada ibu sepanjang hayatnya. Dia sakit sudah lama tapi tidak terlalu serius. Bagaimanapun dia dimasukkan ke hospital kira-kira 11 hari lalu akibat jangkitan kuman pada darah, paru-paru dan hati. Dia tidak menunjukkan kesakitan malah tidak pernah mengerang atau mengeluh selama ini.

"Doktor membenarkannya pulang semalam dan keadaannya kelihatan seperti semakin baik. Bagaimanapun, menjelang Maghrib keadaannya berubah menjadi nazak sebelum menghembuskan nafas terakhir pada jam 8.10 malam di sisi ramai ahli keluarga," kata Mawi atau nama sebenarnya Asmawi Ani, 38.

Klik untuk gambar besar

Kira-kira 100 ahli keluarga, saudara-mara, rakan dan penduduk kampung hadir pada majlis pengebumian itu termasuk isteri Mawi, Nora'Asikin Rahmat atau Ekin, 40. Pada 2006 Mawi kehilangan bapanya, Ani Ahmad, 66, akibat penyakit jantung di Institut Jantung Negara (IJN).

"Saya dapat berita kematian arwah mak saya pada malam tadi ketika saya dan isteri, Ekin serta keluarga bersiap untuk pulang ke kampung. Anak buah saya telefon mak sudah tidak ada (meninggal) dan kami terus bergegas pulang ke kampung," jelas pelakon filem 'Munafik 2' yang reda dengan pemergian insan tersayang.

Mawi memberitahu, ibunya yang menghembus nafas terakhir di kediaman keluarga di Felda Taib Andak itu sebelum ini sudah dimasukkan ke Hospital Kulai sejak hari raya kelima namun dibenarkan pulang tengah hari semalam sejurus kesihatannya stabil.

www.myartis.com / Sumber & foto: Berita Harian & Kosmo

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR SANA SINI - BELLA BELAJAR BERENANG

"Saya tidak tahu bagaimana nak berenang!! Hahahah ... Ikhlas ni bagi tau," ujar Dr Halina berseloroh.

Jelas Dr Halina lagi, suaminya Dr Sheikh Muszaphar bukan setakat angkasawan sahaja, tetapi beliau adalah perenang profesional. Dr Sheikh katanya pernah mewakili Malaysia di Sukan SEA dalam sukan renang ketika beliau berusia 10 tahun.

Mungkin sebab itulah mereka memutuskan untuk mengajar anak mereka Isabella berenang pada usia lebih awal.

Klik untuk imej besar...

LAGI 5 GAMBAR ISABELLA SELEPAS INI..

"Kadang-kadang saya fikir kita adalah ibu bapa yang sangat kiasu, jadi... kita membeli buku ini yang bertajuk 'Bagaimana Untuk Mengajar Bayi Anda Untuk Berenang'. Kata kunci di sini adalah BAYI!! Ya, tidak perlu tunggu sehingga 5 atau 7 tahun atau apa sahaja umur... bayi boleh berenang!!" Jelas Dr Halina lagi penuh yakin.

Khas untuk anda, jom kita lihat aksi-aksi Bella ketika pertama kali belajar berenang bersama ibu bapanya. Yang pasti, Bella amat beruntung kerana memiliki ibu bapa yang amat mengambil berat masa depannya.


JATUH LUBANG - INTAN SARAFINA BERSYUKUR DIBERI PELUANG KEDUA, MULA BERHIJAB

Semua sedia maklum mengenai penyanyi Intan Sarafina atau nama sebenarnya Ungku Intan Sarafina Ungku Yahya, 40, yang kini dilihat sudah berhijab menerusi muat naik terbaru di laman Instagram baru-baru ini.

Ditanya berhubung penghijrahan itu, Intan bercerita peristiwa terjatuh dan mengalami retak tulang di bahagian jari kelingking kaki kiri sehingga dimasukkan ke wad pada 17 Januari lalu, menjadi punca dia mula mengenakan tudung.

Penyanyi yang popular menerusi lagu 'Duhai Malam' ini berkata, dia perlu melalui pembedahan ekoran kecederaan yang dialami itu.

"Ketika jogging di kawasan rumah saya terpijak lubang dan terus jatuh. Apabila buat pemeriksaan, tulang jari kelima kaki atau jari kelingking bahagian tengah retak. Saya terus dimasukkan ke wad dan perlu menjalani pembedahan.

"Selepas keluar hospital, rasa macam lain sangat. Memang tak boleh nak gambarkan perasaan itu. Saya berasa bersyukur sangat ibarat diberi peluang kedua. Jadi, sejak itu saya nekad untuk pakai tudung.

"Saya bulatkan hati nak berubah menjadi lebih baik dengan berhijab. Alhamdulillah, sekarang saya berasa lebih tenang. Saya berasa bersyukur dengan apa yang menimpa. Ada hikmah di sebalik kejadian berlaku," tuturnya.

Intan yang juga bekas peserta program Gegar Vaganza musim ketiga berkata, sebelum ini dia berasakan seperti ada yang kosong.

"Niat nak pakai tudung sudah lama, tapi saya simpan dulu. Diakui, sebelum ni memang macam ada sesuatu yang kosong. Tapi, alhamdulillah, sekarang saya lebih gembira dan tenang.

"Sebenarnya Allah nak lindung dari apa yang mungkin lebih buruk. Jadi, saya berasa syukur sangat. Alhamdulillah, sekarang saya dalam proses nak sembuh," katanya.

www.myartis.com / Sumber & foto: Harian Metro & Instagram Intan Sarafina

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SUNYI, MAHU KEMBALI BERLAKON - FADILAH MANSOR HARAP KESIHATAN MENGIZINKAN

"Ketika hayatnya masih ada, arwah tidak pernah menghalang saya aktif, malah kami saling menyokong kerjaya seni masing-masing. Sepanjang tahun ini, ada beberapa drama yang saya bintangi. Sepatutnya saya terbabit dalam sebuah projek terbaru, tetapi saya tolak disebabkan masih dalam tempoh edah.

"Tambahan pula, keadaan kesihatan saya juga kurang mengizinkan, tetapi jika tidak culas mengambil ubat dan mengamalkan gaya hidup sihat, insya-Allah, saya boleh kembali ke set. Doktor juga maklumkan, salur darah yang tersumbat hanya sedikit," kata Dramatis, Datin Fadilah Mansor, 59, yang hanya berehat di rumah selepas dibenarkan pulang pada 3 Julai lalu selepas dimasukkan ke hospital akibat masalah jantung.

Berharap dapat kembali berlakon selepas kesihatannya pulih, Fadilah berkata, perasaan sunyi selepas kematian suami, Allahyarham Datuk A Rahman Hassan yang menghembuskan nafas terakhir pada usia 73 tahun pada 13 Jun lalu itu membuatkan dia cuba sibukkan diri dengan bekerja, berbanding tinggal di rumah.

Klik untuk gambar besar

Terdahulu, balu kepada ikon pop yeh yeh itu dimasukkan ke Hospital Kuala Lumpur (HKL), akhir bulan lalu selepas mengadu sesak nafas. Menceritakan kejadian itu, Fadilah berkata, dia tiada selera makan, membuatkan kepalanya pening dan nyaris pitam serta sesak nafas.

"Rindu terhadap arwah semakin terasa selepas beberapa hari pemergiannya. Saya sukar tidur, tidak berselera makan dan sayu sepanjang masa kerana selalu terbayangkan arwah. Mungkin faktor itu membuatkan saya lemah dan sesak nafas, tetapi tidak sangka pula membawa kepada masalah jantung memandangkan sebelum ini, saya kerap membuat pemeriksaan kesihatan," tuturnya yang mendirikan rumah tangga dengan arwah A Rahman pada 25 Disember 2014.

www.myartis.com / Sumber & foto: Berita Harian & Instagram Fadilah Mansor

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


25 FOTO - NORA MANIS BERTUDUNG DI MAJLIS BIRTHDAY RAYQAL

Gambar sambutan hari lahir yang ke-5 anak Nora Danish dan bekas suaminya Jejai iaitu Putra Rayqal semalam yang turut dihadiri oleh anak yatim dari sekolah tahfiz. Ikhlasnya, Nora nampak manis bertudung berbanding pelbagai fesyen terkini yang menampakkan rambutnya sebelum ini.

"Doa semoga Putra ku Rayqal menjadi anak yang soleh, pemimpin yang bijak, berguna pada masyarakat dan negara, mentaati perintah Allah dan sentiasa penuh dengan sifat kasih sayang. Amin," doa Nora untuk putera kesayangannya itu.

Klik gambar untuk imej besar...

Photo: Nora Instagram


PENGURUS PERNIKAHAN NEELOFA & PEKERJA HOTEL DIPANGGIL -  "TIDAK ADA PILIH BULU..." - POLIS

"Polis menerima maklumat selepas gambar berkenaan tular kerana majlis diadakan secara tertutup, jadi siasatan perlu dijalankan. Kalaulah majlis itu masih berjalan dan ketika itu juga polis menerima laporan mengenai perlanggaran SOP, sudah pasti kita akan ke lokasi dan mengeluarkan kompaun.

"Masyarakat tidak perlu khuatir, tidak ada pilih bulu dalam pelaksanaan SOP, tindakan sewajarnya akan di ambil selepas kertas siasatan lengkap dan diserahkan kepada Jabatan Peguam Negara," demikian kata Ketua Polis Daerah Dang Wangi, Asisten Komisioner Mohamad Zainal Abdullah yang memaklumkan, orang ramai diminta untuk tidak salah faham berhubung pengeluaran kompaun terhadap kesalahan melanggar SOP.

Sabtu lalu, Neelofa selamat diijabkabulkan dengan pelakon dan pendakwah bebas, Muhammad Haris Mohd Ismail atau PU Riz, 26, di hotel terkemuka di ibu kota. Bagaimanapun, majlis pasangan ini diperkatakan selepas tular satu gambar di media sosial mendakwa majlis yang dianjurkan itu tidak mematuhi SOP yang ditetapkan Majlis Keselamatan Negara (MKN).

Klik untuk gambar besar

Terkini, pengurus acara majlis tersebut dan beberapa saksi lain termasuk pekerja hotel akan dipanggil hari ini bagi membantu siasatan. Selain daripada pengurus acara berkenaan, beberapa saksi lain termasuk pekerja hotel turut akan dipanggil bagi memberi keterangan.

Tambahnya lagi, siasatan perlu dijalankan bagi mengenal pasti gambar yang tular termasuk kesahihan gambar tular itu sebelum tindakan lanjut diambil.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


9 GAMBAR - MAJLIS RESEPSI FARAWAHIDA & ABD SHUKUR

Gambar majlis resepsi Farawahida Razali dan Abdul Shukur Mohd Zain yang diadakan malam tadi di Dewan Perbandaran Taiping, Perak. Mereka berdua telah selamat bernikah semalam kira-kira jam 10.30 pagi di Sentosa Villa, Taiping dengan mas kahwin RM1000 beserta dua bertuk cincin.

Artikel terdahulu:

FARAWAHIDA KINI SAH ISTERI ABD SYUKUR

Untuk rekod, sebelum ini Farawahida menyorokkan identiti suaminya daripada media dengan alasan ia adalah atas permintaan Abd Shukur sendiri.

"Dia orang yang penyabar dan sangat matang," ujarnya.

Klik gambar untuk imej besar...


INTAN LADYANA KINI BERBADAN DUA?

Pelakon Intan Ladyana baru-baru ini telah didakwa netizen kini sedang berbadan dua selepas muncul sebuah video dan beberapa keping foto yang memperlihatkan jelas kelihatan bentuk 'baby bump' pada bahagian perut isteri kepada pelakon dan penyanyi muda, Harris Alif.

Dalam video berkenaan, Intan yang mengenakan baju berwarna merah, jelas kelihatan bahagian perutnya sedikit buncit. Difahamkan, gambar berkenaan diambil sekitar Mei lalu.

Malah, baru-baru ini, Intan ada memuat naik video memaparkan dirinya dilihat menutup bahagian perutnya dengan bantal seolah menyembunyikan sesuatu.

Bagaimanapun, setakat ini masih tiada pengesahan rasmi daripada Intan atau Harris sendiri. Apa pun sama-sama kita nantikan. Untuk makluman, Intan dan Harris mendirikan rumah tangga pada 5 Februari lalu di Jabatan Agama Islam Wilayah Persekutuan.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KELUARGA BERI SOKONGAN PELUK ISLAM" - ADEL AF

Semua sedia maklum bahawa bekas pelajar Akademi Fantasia 2014 (AF2014), Adel atau nama penuhnya Adeline Joyce Masidah, 23, baru sahaja selamat bergelar isteri kepada ahli perniagaan, Muhammad Affan Jumahat, 29.

Kata Adel, dia dan pasangan yang juga seorang duda mempunyai tiga orang anak iaitu Putri Arfa 5, Putri Khadijah, 3 dan Putri Sarah, 1, itu berkenalan dan mula mengenali satu sama sejak setahun yang lalu dan bertunang pada 3 Disember lalu.

Dalam pada itu, Adel mengakui keluarganya memberi sokongan kepadanya untuk memeluk agama Islam. Menurutnya, dia memeluk agama Islam bulan lalu selepas dilamar.

"Lama juga saya fikir untuk memeluk Islam dan bila sudah yakin, saya beritahu pada keluarga dan mereka memberi sokongan.

"Cuma saya masih baru bergelar seorang Muslim. Baru sebulan dan masih banyak lagi yang perlu saya belajar dan lakukan dengan perlahan-lahan," ujarnya dipetik sebagai berkata.

Ditanya mengenai status suaminya, jelas Adel, dia tidak kisah jika ada yang ingin bercakap negatif mengenai perkara itu.

"Hubungan saya dengan semua orang baik sahaja. Jadi, tidak timbul masalah dalam perkahwinan ini dan saya tidak peduli apa yang orang ingin katakan.

--- IKLAN ---

"Saya juga selesa dengan ketiga-tiga anak suami saya. Mula-mula memang kekok tetapi kini hubungan saya dan anak-anaknya mesra sahaja," katanya.

Buat masa ini, jelas Adel, dia masih lagi belum memikirkan lokasi untuk berbulan madu kerana masih ada kerja yang perlu diselesaikan.

Difahamkan, majlis resepsi mereka akan diadakan di Laya Laya, Tuaran, Sabah pada hari ini.

Berkenaan kerjaya nyanyian pula, Adel berkata yang ia masih diteruskan seperti biasa tanpa halangan daripada suami.

Sumber: Utusan Malaysia

Foto: Instagram Adel AF
& 2MJ Combination Photography

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"PANJANG LAGI PERJALANANNYA" - BERAT BABY ABBY MAKIN NAIK, KINI 924 GRAM

"Beratnya makin naik. 924gram dah. Minum susu Mama pun ok, Alhamdullillah. Masih dalam inkubator, masih bernafas mengunakan machine... Panjang lagi perjalanannya. Jumpa Pakar baru2 ni, katanya: Baby Danial lahir dalam keadaan yg belum bersedia, jadi dalam usianya yg baru 56 hari, berbagai kemungkinan buleh berlaku. Masih dalam Zon kritikal, jadi Sy hanya mengharapkan DOA berterusan dari Sahabat2 disini. Sebab tu, tak banyak yg Sy buleh cerita. Takut tersalah info pun ye juga

"Setelah USAHA, Hanya DOA yg dapat mengubah nasib Baby D Sy. Tawakal hanya pada ALLAH. Sy & Suami @jaiezzany yakin Baby Danial Sy kuat & akan balik rumah kurang 2 bulan lagi inshaALLAH.. Amin. Mohon doakan ye," demikian tulis pelakon Abby Abadi, 42, yang memberitahu bahawa bayi lelakinya, Muhammad Danial Firman Faizal yang lahir pramatang itu menunjukkan progres yang baik apabila dilaporkan sudah mula menunjukkan kenaikan berat badan namun masih lagi berada dalam zon kritikal.

Jelas Abby lagi, doktor juga memberitahu, sebarang kemungkinan juga boleh terjadi memandangkan bayinya lahir ketika usia kandungan belum cukup bulan. Pelakon yang popular dengan drama 'Gerak Khas' itu selamat melahirkan bayi lelaki pada 27 September lalu. Bagaimanapun bayi tersebut lahir pramatang dengan berat 535 gram sahaja ketika usianya baru enam bulan di dalam kandungan.

Sebelum ini, Abby pernah mengalami keguguran pada 2017 sewaktu usia kandungannya mencecah lima bulan. Untuk makluman, Abby mendirikan rumah tangga dengan Faizal Zakaria pada Ogos 2015. Hasil perkahwinan pertamanya dengan aktor Norman Hakim, Abby dikurniakan tiga orang anak, Mohamed Danish Hakim, 16, Marissa Dania Hakim, 14 dan Maria Danisha Hakim, 11.

Klik untuk gambar besar

www.myartis.com / Sumber & foto: Astro Gempak & Instagram Abby Abadi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"AKAN KU JAGAMU HINGGA KE SYURGA" - ZARINA DEDAH PERANGAI AZIL, MANDI SEHARI 10 KALI

"Assalamualaikum Dinner time for azil .. azil ni pembersih dia mandi sehari 10 kali setiap kali turun ke bawah naik atas bilik dia akan terus mandi..

"Baju dia akan bawak turun sendiri satu bakul ke bawah kadang saya pun pening dia main masuk jer semua baju dalam mesin basuh, jadi kena lah kami pantau asingkan balik baju beearna dan baju putih.

"Saya bila tengok keakraban dua beradik kembar ni.. rasanya perasaan mereka sungguh suci tiada prasangka melainkan saling melengkapi.. kasih sayang yg tidak berbelah bagi.. akan ku jagamu hingga ke Syurga," demikianlah tulis pelakon Zarina Zainuddin.

Klik untuk gambar besar

Dalam entri tersebut, Zarina ada mendedahkan sikap salah seorang anak kembar istimewanya, Muhammad Razil Azrai atau lebih mesra dengan panggilan Azil yang sangat pembersih dan kemas.

Selain itu, pelakon berusia 50 tahun ini menyifatkan Azil sebagai seorang berdikari meski tidak dilahirkan dengan sempurna.  Dalam pada itu, Zarina meluahkan rasa sayang terhadap anak istimewanya itu.

Untuk makluman, Zarina diijabkabul dengan suami Datuk Seri Abu Raihan Wan Jaafar pada 13 Julai 1993 dan dikurniakan empat cahaya mata, iaitu pasangan kembar Muhammad Razil Azrai dan Muhammad Raizal Azrai, 22, serta Muhammad Naim Azraidan, 15, dan Muhammad Adam Azrai, 12 tahun.

www.myartis.com / Sumber & foto: Media Hiburan & Instagram Zarina Zainuddin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KES SAMAN FITNAH NEELOFA SELESAI SECARA BAIK

Kes saman fitnah terhadap pengendali portal Oh My Media (OMM) oleh pengacara dan pelakon popular, Neelofa akhirnya berjaya diselesaikan secara baik di Mahkamah Tinggi.

Perkara itu dimaklumkan peguam Amira Farhana Mohd Yasir yang mewakili Neelofa selepas kes disebut semula.

Menurutnya, kedua-dua pihak bersetuju untuk menyelesaikan perkara itu dan sudah menandatangani penghakiman persetujuan serta direkodkan oleh Pesuruhjaya Kehakiman Darryl Goon Siew Chye di kamarnya di sini .

Bagaimanapun katanya, terma persetujuan tidak dapat didedahkan kepada media dan umum. OMM Sdn Bhd diwakili peguam Aiman Ariff Abdul Azij.

Klik untuk gambar besar

September lalu, Neelofa, 29, atau nama sebenarnya Noor Neelofa Mohd Noor, memfailkan saman terhadap OMM Sdn Bhd atas dakwaan menyiarkan artikel berunsur fitnah berhubung pelancaran koleksi hijab Be Lofa di pusat hiburan Zouk dan Anugerah Ikon Wanita yang diterimanya.

Berdasarkan pernyataan tuntutan, Neelofa selaku plaintif mendakwa OMM Media selaku defendan ada mengeluarkan dan menyiarkan dua artikel berunsur fitnah terhadapnya di laman web www.ohmymedia.cc pada 5 Mac dan 11 April lalu.

Beliau mendakwa penerbitan artikel itu menyebabkan reputasinya tercemar. Neelofa juga mendakwa artikel itu tidak benar dan diterbitkan oleh defendan tanpa memberi peluang kepadanya untuk menafikan kenyataan itu.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERTUDUNG, TAPI NABILA RAZALI DIDAKWA MAKIN LAMA MAKIN SEKSI?

Gara-gara gambar baju warna putih yang kelihatan agak sedikit jarang, penyanyi Nabila Razali akhirnya ditegur dan dikritik oleh netizen yang merasakan penyanyi itu seolah sudah berubah penampilannya.

"Makin lama makin seksi (tudung singkat, pakai baju nipis, inner sempit dan terang) pula kamu ni Bella" susah hati saya. Saya syg kamu..tapi kamu pula nda syg diri kamu.

"kalau boleh elakkan pakai baju mcm ni plis. Tahu ada inner kat dalam, tapi kami yang laki ni boleh nampak benda lain you should ada rasa malu untuk pakai baju yang mcmni,” komen netizen.

Nabila atau nama sebenarnya Nor Nabila Mohd Razali, bintang kelahiran program realiti nyanyian Akademi Fantasia 2013 bagaimanapun tidak membalas komen-komen tersebut.

Foto : Nabila Razali IG

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


5 GAMBAR - AKSI NABILA HUDA & ANAK

Aksi Nabila Huda Suhaimi, 29, bersama anaknya yang comel. Meskipun kadangkala Nabila tersangat berani bergambar 'panas' dengan hanya berbikini contohnya ketika bercuti di Pulau Mabul, Sabah, namun beliau tegas menyatakan yang beliau tidak mahu hipokrit.

"Saya tidak mahu berlakon depan orang ramai. Apa yang anda lihat itulah diri saya yang sebenar dan saya tidak mahu hipokrit," ujar Nabila ketika ditemui oleh media di Damansara baru-baru ini. Heh.


STATUS JADI PERDEBATAN - SHARNAAZ AKUI BUAT DALAM KEADAAN MARAH

Sebelum ini, pelakon Sharnaaz Ahmad, 32, memuatnaik status menuntut pesalah yang membakar pusat tahfiz diseksa itu di khalayak sehingga mati.

Status itu telah mendapat pelbagai reaksi netizen yang setuju dan ada juga menganggap kenyataan itu tidak sesuai untuk dikongsi kepada umum.

Mengulas tentang statusnya di laman sosial pada Jumaat lalu, pelakon 'Bukan Kerana Aku Tak Cinta' itu menjelaskan kenyataan tersebut dibuatnya dalam keadaan marah.

Sharnaaz berkata, kenyataan berkenaan membawa maksud agar pesalah berkenaan menerima hukuman setimpal dengan perbuatan kejam yang mereka lakukan.

Klik untuk gambar besar

"Status itu saya muat naik dalam keadaan marah yang mana ketika itu saya tidak tahu bahawa kanak-kanak yang melakukan perkara kejam itu.

"Bagaimanapun, walaupun mereka kanak-kanak, hukuman yang dikenakan perlu setimpal dengan kesalahan yang mereka lakukan.

"Kalau boleh biarlah hukuman itu akan menakutkan orang lain juga. Jangan sampai masanya mereka ini dibebaskan dan melakukan janayah lain pula," ujarnya.

Tambah Sharnaaz, hukuman terhadap tindakan kejam yang didakwa dilakukan oleh tujuh kanak-kanak itu seharusnya memberi pengajaran kepada orang lain.

"Undang-undang Malaysia kadang-kadang terlalu lemah sehingga membuatkan orang ramai tidak takut. Kes mangsa buli tempoh hari pun senyap sahaja.

"Pada saya mereka melakukan kesalahan ini dengan niat untuk membunuh dan perlu pembalasan yang seberat-beratnya," tuturnya.

Dalam pada itu, dia turut menyifatkan kenyataannya itu juga berdasarkan perasaan marah kepada dirinya sendiri yang kurang mengambil berat permasalahan dalam masyarakat.

"Ia masalah dalam masyarakat yang mana semua pihak perlu ambil berat, saya juga rasa bersalah kerana kurang ambil perhatian terhadap masalah sosial dan kesempitan pusat tahfiz.

"Bila sudah berlaku isu seperti ini baru kita nak marah di laman sosial, bagi saya semua pihak perlu bertanggung jawab terutama Agensi Anti Dadah Kebangsaan (AADK) agar lebih memperluaskan lagi kempen kesedaran bahaya dadah," katanya.

Dalam kejadian 14 September lalu, seramai 21 pelajar dan dua guru yang bertugas sebagai warden pusat tahfiz itu terkorban apabila asrama yang terletak di tingkat paling atas bangunan tiga tingkat terbakar pada pukul 5.15 pagi.

Susulan itu kejadian itu, polis menahan tujuh remaja berusia antara 11 tahun hingga 18 tahun bagi membantu siasatan.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


MUAT NAIK FOTO TANGAN LELAKI, SUDAH TEMUI PENGGANTI? - INI JAWAB MAWAR KARIM

Bekas isteri kepada pelakon Fizo Omar iaitu Mawar Karim baru-baru ini telah berkongsi gambar terbaru dimana memaparkan dirinya serta turut kelihatan tangan seorang lelaki misteri di akaun Instagram miliknya dan ia menjadi perhatian ramai.

Melihat pada ruangan komen, rata-rata netizen tertanya-tanya siapakan gerangan lelaki misteri itu dan hanya membiarkan peminat berteka-teki mengenai siapakah pemilik tangan tersebut.

Menerusi perkongsian tersebut, pengusaha tudung terkemuka itu turut menulis beberapa coretan serta azam baru sempena kedatangan tahun 2021.

"Dear 2021, I just wanna go on more adventures. Connect with a good people. Learn new positive things. And grow strong. Bye 2020. Happy New Year 2021. #happynewyear #2021 #newyear," tulisnya

Klik untuk gambar besar

Dalam pada itu, di Insta Story Mawar ditanya adakah dia sudah temui pengganti bekas suaminya, ini jawabnya: "Tiada istilah pengganti dalam perhubungan. Bagi saya, bukan macam baju boleh tukar ganti. Dalam perhubungan bukan senang nak jumpa soulmate yang betul-betul ikhlas dengan kita kerana Allah".

Malah, ada juga di antara netizen yang bertanyakan adakah Mawar akan kembali bersama bekas suaminya itu. Bagaimanapun, Mawar menjawab soalan itu terlalu peribadi untuk dikongsikan kepada umum. Mawar juga sempat mengucapkan terima kasih kepada mereka yang menyokongnya selama ini.

"Maaf soalan itu terlalu peribadi saya tak boleh jawab. Benda dah lepas tak perlu dipersoalkan, diulang lagi. Terima kasih kalian yang sentiasa memahami saya. Wanita kena kuat dan terus survive. Hanya orang yang lalui fasa perkahwinan dan penceraian sahaja memahami apa yang dilalui," tuturnya lagi.

Untuk makluman, Mawar dan Fizo telah berkahwin pada November 2013 rumah tangga mereka hanya mampu bertahan selama 6 tahun apabila bercerai pada Julai 2019. Hasil perkahwinan mereka dikurniakan seorang anak perempuan, Wan Maryam kini berusia empat tahun.

www.myartis.com / Sumber & foto: Astro Gempak & Instagram Mawar Karim

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SUSAHNYA NAK DAPAT AWAK NI ANAK"- ELIZAD MULAKAN 'INJECTION' PERTAMA IVF, SUAMI BELAJAR SUNTIK

Pelakon Siti Elizad akhirnya meneruskan rawatan kesuburan in-vitro (IVF) pada Rabu, selepas beberapa kali tertangguh. Elizad, 36, berkata, pada hari pertama rawatan tersebut, doktor turut mengajar suaminya iaitu Shamsul Baharin Abdul Rahman cara memberi suntikan di bahagian perut dia yang perlu dilakukan di rumah.

Pemilik nama Siti Elizad Mohamad Sharifuddin ini berkata, dia memuat naik video dan foto sepanjang proses rawatan supaya anaknya nanti menyedari betapa sukar untuk dia melalui proses itu.

"Hari pertama suntikan untuk IVF. Hari ini periksa darah. Sambil itu doktor dan jururawat ajar suami cara nak memberi suntikan dekat bahagian perut. Klik untuk gambar besar

"Jadi hari ini, hari pertama kami. Dah mula proses cucuk-cucuk sendiri dekat rumah sendiri. Doakan kami ya. Insya-Allah jumpa doktor lagi dua minggu.

"Susahnya nak dapat awak ini anak. Harap-harap awak tengok la video dan gambar-gambar macam mana kerja kerasnya nak dapatkan awak. Ya Allah perkenankanlah doaku yang satu ini juga buat mereka yang mengalami seperti saya," kata Elizad.

Penyampai radio Sinar FM itu berkongsi perkara tersebut dengan memuat foto dan beberapa video ketika menjalani rawatan tersebut di laman Instagram miliknya pada Rabu.

Sebelum ini, Elizad memberitahu dia sepatutnya sudah melakukan rawatan kesuburan pada Februari lalu, tetapi terpaksa ditunda kerana terikat dengan penggambaran drama bersiri.

Dalam pada itu, Elizad menegaskan dia tidak dapat menjawab persoalan mengenai harga untuk melakukan rawatan tersebut berikutan permasalahan yang dihadapi setiap pasangan berbeza-beza.

"Yang tanya tentang harga, saya tak ada jawapan sebab masalah kita semua lain-lain ya. Cuma apa saya boleh cadang harga berpatutan, doktor serta jururawat yang sangat peramah," ujar Elizad yang mendirikan rumah tangga dengan Shamsul Baharin Rahman pada 11 Januari 2015.

www.myartis.com / Sumber & foto: mStar & Instagram Siti Elizad

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KUMAN DALAM DARAH SEMAKIN GANAS - MARIA MOHON MAAF, MINTA DIHALALKAN

Menerusi muat naik video di laman Instagram, pengacara Maria Tunku Sabri dalam nada sebak telah memohon maaf kerana tidak memuatkan sebarang khabar berita darinya ketika ini kerana mahu berehat.

"Saya mohon maaf jika ada salah silap dengan sesiapa sahaja. Kepada anda semua yang menonton, ahli keluarga, kawan-kawan, kalau saya ada termakan dan terminum harap halalkan. Saya maafkan semua orang dan halalkan makan minum suami, anak-anak dan kawan-kawan. Sampai kita berjumpa lagi.

"Saya nak pulihkan sakit yang kita tak nampak sebab dalaman luaran badan nampak susut . Apa nak buat, sakit kan. Bacaan oksigen dan darah tinggi normal, cumanya kuman dalam darah semakin mengganas.

Klik untuk gambar besar

"Saya perlukan rehat yang banyak. Sudah lima, enam hari tak buat hantaran di Instagram. Tak larat sangat dan masa cakap pun batuk. Memang tak boleh nak cakap banyak sangat. Minta semua doakan saya agar saya kembali pulih dan balik rumah," katanya.

Perkongsian video itu mendapat lebih 60,000 tontonan serta simpati dari rakan industri serta peminat. Mereka mendoakan agar Maria tabah dan sembuh seperti sediakala.

Pengacara terkenal yang pernah mengendalikan program Jalan-Jalan Cari Makan (JJCM) sebelum ini terpaksa dikejarkan ke Pusat Kuarantin dan Rawatan Covid-19 Bersepadu (PKRC) di Taman Ekspo Pertanian Malaysia (Maeps), Serdang pada 21 Oktober lalu selepas bacaan darah tinggi rendah, degupan jantung laju dan demam gara-gara dijangkiti Covid-19.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR SANA SINI - TOMOK DI LONDON

"Salam dari london.... Alhamdulillah, tomok selamat sampai di sini semalam... hope korang semua sihat-sihat di sana... i love you guys," ujar Tomok atau nama sebenarnya Shah Indrawan.

Difahamkan, Tomok berada di Kota London membuat shooting muzik video bersama band 'One Night Only' untuk lagu 'Buka Semangat' kempen yang dianjurkan oleh coca-cola dan Media Prima.

“Sesungguhnya saya rasa teruja dan berterima kasih kepada semua yang terlibat, perkara ini memang tidak dijangka sama sekali apatah lagi dibawa ke sana dan bekerjasama dengan artis-artis antarabangsa.

Tomok di London - klik untuk imej besar...

“Saya harap apa yang saya miliki ini menjadi semangat untuk semua orang bukan sahaja daripada bidang muzik, tetapi untuk semua bidang yang ada di Malaysia,” ujar Tomok dipetik sebagai berkata.

“Sejak penampilan buat julung kalinya dalam industri muzik Malaysia, Tomok telah menunjukkan sikap tabah hati menghadapi pelbagai cabaran dan bersungguh-sungguh untuk mencipta nama dalam persada hiburan.

“Dengan itu, Tomok seorang individu yang paling sesuai untuk dijadikan contoh bagi para belia di samping melambangkan semangat kempen Buka Semangat,” kata Rommel Fuentebella, Ketua Komunikasi dan Pengaktifan Pemasaran Bersepadu, Coca-Cola Far East Limited, Malaysia/Singapura/Brunei.


GARA-GARA SEKSI - ROSALINDA 'DIKIR BARAT' DIDENDA RM1,000

Kerana memakai pakaian seksi dan menjolok mata, penyanyi dikir barat wanita tersohor di Kelantan, Rosalinda atau nama sebenarnya Shahima Edayu Akma Mohd Alwi, 23, dikenakan hukuman denda RM1,000 oleh Mahkamah Rendah Syariah Gua Musang, Kelantan, semalam.

Hukuman tersebut dijatuhkan selepas dia mengaku bersalah kerana memakai pakaian menjolok mata ketika mengadakan persembahan di Felda Aring Enam, Mei lalu.

Hakim, Zubaidi Sulaiman menjatuhkan hukuman itu terhadap Rosalinda atau nama sebenarnya, Shahima Edayu Akma Mohd Alwi, 23, yang berasal dari Kemaman, Terengganu.

Beliau tidak membenarkan tertuduh membuat persembahan dengan berpakaian tidak sopan, bertentangan dengan hukum syarak.

Pendakwaan dilakukan Timbalan Pendakwa Syarie negeri, Ramlee Abd Rahman. Rosalinda membayar denda tersebut dan berjanji tidak mengulangi kesalahan tersebut.

Mengikut kertas pertuduhan, Rosalinda ditahan sepasukan Penguat kuasa Agama Islam Gua Musang ketika membuat persembahan nyanyian dikir barat di Ekspo Padang Perumahan Felda Aring Enam, jam 11.50 malam pada 7 Mei lalu.

Sebelum itu, Zubaidi turut menegur Rosalinda supaya hentikan persembahan melampaui batasan agama  kerana ia menjejaskan imej Islam dan galak orang ramai melakukan maksiat.

Sumber: Sinar Harian

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


FEBRUARI INI - LUQMAN HAFIDZ UMUM ISTERI BAKAL BERSALIN ANAK SULUNG

"Doakan baby keluar dengan selamat Februari ini InsyaAllah. Harapnya kita semua masih dapat peluang bercuti dengan keluarga lepas pengumuman esok (hari ini). Amin," kata pelakon Luqman Hafidz, 30, yang mengumumkan bakal menyambut cahaya mata pertama pada Februari ini.

Luqman berkongsi berita gembira tersebut menerusi laman Instagram dengan memuat naik gambar bersama isterinya, Nurul Atiqah yang jelas kelihatan sedang sarat mengandung.

Melihat pada ruangan komen, rata-rata pengikutnya mengucapkan tahniah dengan berita berkenaan dan turut mendoakan agar urusan isteri dan anak yang bakal dilahirkan dipermudahkan.

Pelakon 'Ola Bola' itu mendirikan rumah tangga pada 20 Mac tahun lalu ketika negara sedang menjalani tempoh Perintah Kawalan Pergerakan (PKP). Majlis pernikahan pasangan itu diadakan secara tertutup dengan dihadiri 10 orang tetamu.

Klik untuk gambar besar

www.myartis.com / Sumber & foto: mStar & Instagram Luqman Hafiz

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RUGI RM11,000 - KERANA MARAH, ALYAH LANGGAR KERETA RAMLI MS

Lepas satu... timbul pula satu lagi kontroversi yang melibatkan penyanyi Alyah apabila dia dikatakan merempuh kereta suaminya hingga remuk.

Semuanya gara-gara gambar kontroversi suaminya dengan seorang wanita yang pernah dimuatnaik oleh Alyah baru-baru ini. Akibatnya, Alyah mengaku dengan sengaja melanggar kereta milik suaminya, Datuk Ramli MS ketika perbalahan berlaku.

"Memang saya buat sebab masa itu saya sudah hilang kawalan. Kalau terlalu ikutkan marah dan kegagalan mengawal emosi pada hari itu mungkin habis benda lain pun saya langgar. Tapi perkara itu pun sudah lepas. Apa sebab sebenar biarlah kami berdua saja yang tahu," ujar Alyah dipetik sebagai berkata kepada Harian Metro.

Keratan akhbar - klik gambar untuk size besar

Akibat ikutkan rasa itu, penyanyi tersebut mengakui kerugian sebanyak RM11,000 bagi kos membaiki semula bahagian depan keretanya yang remuk.

Terdahulu dalam satu kenyataan, Ramli MS berkata kekecohan di media sosial yang dimulakan oleh Alyah merupakan satu langkah tidak bijak.

Gambar yang menjadi kontroversi

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"SAYA BERLAKON BUKAN IKUT KEHENDAK NETIZEN" - SYAFIQ KYLE

Pernampilan pelakon Syafiq Kyle berambut perang telah menimbulkan rasa tidak senang hati sesetengah pihak dan dikecam teruk sehingga ada yang label pelakon 'Nur' itu terlalu ingin mengikuti budaya barat.

Bagaimanapun, Syafiq telah tampil berkata yang beliau mahu warnakan rambutnya dengan warna sebegitu itu atas sebab yang kukuh.

Bukan untuk tuntutan watak semata-mata, Syafiq juga tidak mahu terlalu bosan dengan penampilan yang sama sahaja.

"Drama ini akan ditayangkan awal tahun hadapan dan pastinya saya mengharapkan ia sesuatu permulaan yang baik untuk 2019.

Klik untuk gambar besar

"Cuma bila ada yang tak berapa suka dengan warna rambut ni, itu biasalah. Saya berlakon bukan untuk ikut kehendak netizen. Saya berlakon ikut kehendak skrip dan kesesuaian watak.

"Ada yang cakap nanti tak nampak handsome atau apa, saya tak fikirkan sangat. Sebab niat saya adalah untuk jayakan dengan sehabis baik watak tersebut. Saya berlakon bukan nak nampak handsome, elok memanjang depan kamera.

"Tapi kalau baca komen tu, memang ada yang melampau dan keterlaluan. Belakang beranilah. Jumpa depan-depan nak selfie juga," katanya.

Apa pula pendapat korang? Watak apalah yang akan dibawakan oleh Syafiq sehingga kena warnakan rambut. Mungkin lelaki berdarah kacukan ke? Hehe. Sama-sama kita nantikan.

www.myartis.com / Sumber: Media Hiburan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SHARIFAH SAKINAH BERI 'JAWAPAN' FOTO LENTUK DI DADA REMY

Aktres Sharifah Sakinah baru-baru ini ada memuatnaik sekeping foto bersama pelakon sasa, Remy Ishak menerusi Instragram miliknya.

Memberi gambaran foto berkenaan adalah untuk salah satu naskhah terbaru daripada mereka, Sakinah lantas memberikan kapsyen 'sesuatu' terhadap entri berkenaan.

"I'm sure when some people see this picture the voice in the head will start asking bout my personal life instead bout the film, bout my husband's reaction or my akidah," kongsi Sakinah.

Pada masa ssma, dia juga tidak mahu untuk ulas panjang mengenainya malah turut menyatakan suaminya juga seorang yang sangat supportive.

Klik untuk gambar besar

"I don't want to defend or ulas panjang2 except that this is my work, it is what required for my character which I'm committed and my husband is very supportive.

"We can always respect other's choices and opinion. Can we?" tulisnya sambil disertai dengan randa palang #spreadpeacenothate.

Seperti biasalah... pasti akan ada pelbagai komen diberikan para pengikutnya mengenai gambar berkenaan.

www.myartis.com / Sumber: Media Hiburan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


BERBAJU MELAYU PUTIH, KELUAR GROUP DUDA - FIZO OMAR DAH NIKAH KALI KEDUA?

"Ok abe Joe (Fizo) left group 'recond' dulu ok. Apa-apa roger ok. @sharnaazahmad @nazimothman @azleekhairiofficial," demikianlah tulis pelakon Fizo Omar secara ringkas menerusi muat naik terbaru di laman Instagram miliknya.

Kenyataan Fizo itu sekaligus menjawab desas-desus dirinya bakal mengakhiri zaman duda. Malah foto Fizo memakai persalinan baju melayu berwarna putih bersama anak perempuannya yang dimuat naiknya pada Khamis malam itu menguatkan lagi spekulasi berkenaan.

Walaupun tidak mengesahkan tentang khabar gembira itu namun Fizo memberi bayangan dia kini sudah keluar daripada kumpulan selebriti berstatus duda iaitu Sharnaaz Ahmad, Nazim Othman dan Azlee Khairi.

Bagaimanapun, identiti wanita yang dikatakan menjadi suri hati pelakon drama 'Rindu Awak Separuh Nyawa' itu juga masih menjadi misteri.

Klik untuk gambar besar

Ruang komen di perkongsian tersebut dipenuhi dengan ucapan tahniah daripada netizen yang turut melahirkan rasa syukur atas pernikahan Fizo atau nama sebenanrya Wan Hafizol Wan Omar.

"Tahniah akhirnya abe Joe kahwin juga. Selamat pengantin baru. Semoga berbahagia selalu. - "Syukur Alhamdulillah... Allah pertemukan jodoh. Semoga bahagia hingga ke jannah," antara komen netizen.

Bagaimanapun, usaha media untuk mendapatkan kepastian dan maklumat lebih lanjut mengenai berita gembira itu gagal apabila Fizo dan pengurusnya tidak menjawab panggilan dan membalas mesej.

Khabar angin Fizo bakal berkahwin menjadi perbualan ramai selepas terdapat sumber yang mendedahkan aktor berusia 36 tahun itu sibuk dengan persiapan pernikahannya sejak beberapa minggu lalu.

Bekas isteri kepada Fizo iaitu Mawar Karim menerusi temu bual bersama sebuah portal hiburan turut mendedahkan aktor itu bakal berkahwin.

Untuk makluman, Fizo pernah berkahwin dengan usahawan, Mawar Karim pada November 2013 namun bercerai pada 10 Julai 2019. Hasil perkongsian hidup mereka dikurniakan seorang cahaya mata perempuan bernama Wan Maryam yang kini berusia empat tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BELUM STABIL UNTUK 'MADUKAN' ISTERI - SHUK MAHU FOKUS KERJA

"Saya masih belum lagi berada dalam satu keadaan yang stabil untuk berkahwin dua. Lambat lagi kot. Saya terus terang. Rasanya buat sementara ini, saya sendiri tak terfikir pun sebab lebih beri tumpuan kepada kerja. Nak cari kerja pun tak berapa ada sekarang, dalam pandemik begini.

"Lebih baik saya fokus kepada perniagaan saya dan juga apa yang saya buat, biar lebih stabil," itulah kata pelawak dan pengacara, Shuk Sahar ketika ditanya mengenai hantaran isterinya, Rossalennah Natassyiah Asshaferah di media sosial, yang memberi keizinan untuk dia berkahwin dua.

Kata Shuk, dia juga tidak terfikir untuk berkahwin lagi kerana lebih memberi tumpuan kepada kerjaya seni  dan perniagaan. Shuk yang menjawab pertanyaan itu dalam program Melodi yang disiarkan di TV3 itu berkata, dia faham konteks ayat yang ditulis oleh isterinya itu.

Klik untuk gambar besar

"Dia sebenarnya begini, dalam konteks isteri saya sebenarnya dia bukan cakap kalau nak pergi kahwin lagi, pergilah. Maksud dia itu, saya faham. Dia cakap begitu sebab di masa akan datang, tak mahu berlaku lagi benda-benda yang tak elok ini," ujarnya.

Baru-baru ini, kecoh di media sosial apabila isteri kepada pengacara program I Can See Your Voice Malaysia itu memuat naik beberapa hantaran yang menimbulkan spekulasi mengenai kemelut rumah tangga mereka.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AWI RAFAEL BERNIAT NAK BINA MASJID, TUTUP AIB ATIKAH YANG DAHULU

"Saya ingin mengucapkan dan memaklumkan bahawa Awi dan keluarga Awi tarik diri daripada perkahwinan bersama dengan Atikah. Ada banyak benda yang harus kita selesaikan semenjak awal lagi.

"Namun pada saat-saat akhir ini barulah kita tahu kisah-kisah yang sebenar," kata penyanyi Awi Rafael yang memuatnaik satu video memberikan kenyataan tentang keputusannya untuk tidak meneruskan perkahwinan serta menarik diri di atas sebab-sebab tertentu dan tidak mahu membuka aib sesiapa.

Kata Awi, beliau sudah cuba membuat yang terbaik untuk bekas tunangnya itu dan berniat nak membina masjid untuk menutup aib Atikah yang dahulu dan sama-sama membina kehidupan baru ke jalan Tuhan. Bagaimanpun, dugaan baru yang menimpa kali ini terlalu berat untuk dipikul.

Klik untuk gambar besar

Menyifatkan dugaan ini terlalu berat untuknya, Awi memberitahu dia dan keluarga memerlukan ruang untuk menyelesaikan masalah tersebut.

Ramai terkejut mendengar perkhabaran tentang pembatalan perkahwinan antara Awi dan Atikah pada saat akhir yang sepatutnya dijadualkan Ahad ini, 17 Mac 2019.

Kalau dihayati, kata-kata Awi ini begitu mendalam maksudnya kan? Tidak mengapalah, mungkin perpisahan ini adalah jalan terbaik buat kedua-dua belah pihak.

ATAU KLIK DISINI UNTUK TONTON VIDEO

www.myartis.com / Sumber, foto & video: Rotikaya, Beautifulnara, mStar, Instagram Awi Rafael & Atikah Suhaime

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JENAZAH JAMAL MANAP @ PAPA J SELAMAT DIKEBUMIKAN

Sebelum solat Zohor sekitar 11.30 pagi semalam, jenazah bekas anggota kumpulan duo Asiarasa, Allahyarham Jamal Manap atau lebih dikenali sebagai Papa J, 55, telah selamat dikebumikan di Tanah Perkuburan Islam Jalan Ampang.

Allahyarham disahkan meninggal dunia akibat pendarahan dalam kepala di Hospital Ampang, 9.50 malam kelmarin.

Abang arwah, Mohamad Sani Manap, 57, berkata kira-kira tiga minggu lalu Allahyarham ada memberitahu kakak mereka mengenai penyakit dihidapi.

Klik untuk gambar lain

"Arwah Jamal ada memberitahu kakak kami, Salma Manap, 58, yang dia takkan hidup lama kerana disahkan menghidap penyakit barah saraf oleh doktor.

"Memang terkejut juga apabila mengetahuinya kerana arwah sentiasa nampak sihat dan ceria," katanya.

Reda dengan takdir Ilahi, Muhamad Sani berkata, adiknya yang hidup bujang meninggal dunia dalam keadaan amat mudah.

Ketika hayatnya, Allahyarham juga menjaga dan tinggal brsama ibunya, Maimon Mohamad Yusof,79.

"Bagi pihak keluarga, saya mengucapkan terima kasih kepada sanak saudara, sahabat dan kenalan arwah yang hadir menziarah di hospital, rumah hinggalah ke tanah perkuburan," katanya.

Kira-kira 200 orang menghadiri majlis pengkebumian Allahyarham Jamal yang pernah menjadi koreografer dalam program Sehati Berdansa musim ketiga di Astro membimbing Sazzy Falak dan suami.

Antara rakan selebriti yang hadir ialah Sazzy dan suami, Hail Amir, Ayati Tasrip, Farouk Hussein, Zack Kool serta Siti Fairuz.

Sebelum meninggal dunia, terdahulu Jamal ditemui tidak sedarkan diri di depan pintu bilik air di kediamannya di Taman Kosas, Ampang, pagi kelmarin. Arwah ditemui oleh salah seorang pekerjanya pada jam 10.15 pagi kerana mahu keluar berniaga bersama.

Ketika menganggotai Asiarasa lewat era 1980-an dulu, arwah bergabung dengan rakannya penyanyi Khalid Ahmad. Mereka yang bernaung di bawah Ciku Records milik Manan Ngah ketika itu dan pernah popular dengan lagu Tanda Ingatan ciptaan Manan.

Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


ANAK POSITIF C0V1D - IF RAZIAH MOHON DOA

"Mohon tolong doakan kesihatan anak Miss Diva, Aqili segera pulih seperti sedia kala. Dia kini disahkan positif Covid-19 dan jangkitan berpunca di sekolahnya," tulis pelakon, penyanyi dan pengacara, Ifa Raziah yang memaklumkan anaknya, Muhammad Shakir Aqili Mohd Yani, 17, kini positif C0V1D.

Ifa yang menggelarkan dirinya Miss Diva menerusi satu hantaran di Facebook berkata, anaknya mendapat jangkitan virus itu dari sekolahnya. Dalam hantaran sama, Ifa berkongsi bagaimana Aqili mengalami beberapa gejala sejak semalam.

"Kejadian berlaku selepas dia balik dari sekolah semalam. Aqili mengalami sakit tekak dan selepas membuat ujian RTK di klinik, terbukti dia positif.

Klik untuk gambar besar

"Luluh hati Miss Diva sebagai ibu apabila melihat Aqili dijangkiti virus ini. Kami sekeluarga semuanya negatif selepas melakukan ujian RTK kecuali Aqili seorang saja. Sekarang, Aqili diasingkan dan duduk dalam biliknya. Dia dipantau oleh kami sekeluarga," katanya lagi.

Ifa juga menitipkan pesan kepada Aqili supaya tidak meninggalkan solat di samping berdoa supaya diberikan kesembuhan: "Mama tahu adik kuat dan jangan lupa solat dan berdoa minta kepada Allah SWT cepat sembuhkan adik. Mulai hari ini, kami sekeluarga akan kuarantin selama 14 hari di rumah. Semoga dipermudahkan segala urusan kami sekeluarga. Amin," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PULUT KUNING - ZARINA ZAINUDDIN NAK PASARKAN KE LUAR NEGARA

"Saya dah lama nak pasarkan ke luar negara cuma masalah yang saya hadapi selama ini nak bagi pulut tahan lama. Saya dah beli mesin retort yang boleh membuatkan pulut tahan sehingga dua tahun. Jadi, selepas ini boleh hantar ke serata negara termasuklah Brunei, Singapura dan ke Timur Tengah," ujar pelakon Zarina Zainuddin.

Berhasrat untuk memasarkan produk masakan pulut kuning yang diusahakannya selama ini ke luar negara, Zarina berkata  dia sudah membeli mesin pembungkusan yang mampu menjadikan produk masakannya itu tahan lebih lama.

Terdahulu, Zarina menerusi satu entri di Instagram turut berkongsi sekeping foto yang memaparkan mesin yang dibeli khusus bagi memastikan kualiti produk makanannya. Pembungkusan baharu nanti itu membolehkan pulut kuningnya tersedia untuk dimakan terus dengan hanya dipanaskan di dalam ketuhar sahaja.

Klik untuk gambar besar

Menurut Zarina lagi, selama ini, dia memang sudah mempunyai permintaan yang banyak daripada negara luar yang ingin merasai sendiri masakan pulut kuning: "Permintaan dari luar negara memang banyak. Lagipun, saya dah ada pengikut dari Indonesia, Brunei Singapura, termausklah Arab Saudi.

"Jadi, saya ambil kesempatan ini untuk sama-sama kongsi dengan peminat di sana. Dalam tempoh lima tahun lagi, saya harap pasaran akan lebih luas dan saya akan cuba untuk hantar pulut kuning ini ke London, Insya-Allah," katanya.

www.myartis.com / Sumber & foto: Astro Gempak & Instagram Zarina Zainuddin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERANI CAKAP PENYANYI NO 1 DEK SEMUA LAGU TRENDING - ALIFF SYUKRI MOHON MAAF, NAFI 'KAKI DRAMA', SUKA BUAT GIMIK

"Saya tak suka bergaduh, saya suka kebaikan. Assalamualaikum dan salam sejahtera kepada semua. Terlebih dahulu saya ingin memohon kemaafan kepada semua rakyat Malaysia, artis dan juga keluarga saya. Walau apa pun yang berlaku, kesalahan ini adalah daripada diri saya saya sendiri.

"Apa yang berlaku hanyalah sekadar hobi menyanyi bersama Baby Shima. Saya buat sekadar suka-suka sahaja dan hiburan semata-mata. Kalau korang tengok pun tak ada babak yang bersentuhan.  Sebenarnya bukan tujuan untuk bersaing dengan artis atau pun keluar di kaca TV.

"Saya harap permohonan saya ini diterima oleh semua orang dan saya mengharapkan sokongan daripada anda semua. Jujurnya saya memang teringin jadi penyanyi dari dulu lagi. Saya sendiri tak pasti kenapa orang suka kecam saya. Apa salah saya?

"Saya juga tidak pernah marah atau bergaduh dengan mana-mana pihak semoga anda semua boleh jadi sahabat laman social saya," demikian kata usahawan kontroversi, Datuk Seri Aliff Syukri yang memohon maaf secara terbuka dan mengakui kesalahan-kesalahan yang pernah dilakukan sebelum ini.

Klik untuk gambar besar

Aliff yang memohon maaf menerusi akaun Instagram miliknya itu berkata, apa yang dilakukan selama ini hanyalah sekadar memenuhi kehendak hobinya sebagai penyanyi. Dalam pada itu, Aliff turut berharap agar permohonan maafnya diterima dan mengharapkan sokongan daripada orang ramai.

Begitupun, permohonan maaf secara terbuka yang dibuat oleh Aliff dipandang 'sinis' oleh netizen. Menerusi beberapa komen yang ditinggalkan, netizen merasai yang permohonan maaf Aliff itu bersifat sementara "Ala jalan cerita sama je awak," tulis seorang pengguna Instagram.

Ada juga beberapa pengguna yang menganggap permohonan maaf tersebut sebagai satu yang membosankan dan kemungkinan besar permohonan maaf yang lain akan dibuat jika Aliff melakukan kesalahan pada masa akan datang.

Sementara itu, Aliff menafikan dirinya 'kaki drama' dan suka membuat 'gimik murahan' semata-mata untuk mendapat perhatian ramai hingga tular di media sosial membabitkan perkara berbaur kontroversi.

Sebelum ini, usahawan berusia 35 tahun yang menangis sakan ketika bersiaran langsung di media sosialnya itu membuat pengumuman akan mengundurkan diri daripada 'dunia maya' selepas berhadapan tekanan teruk akibat kecaman.

Beliau juga berhasrat menjual 'followers' seramai 4.3 juta di Instagramnya dengan harga RM500,000. Bagaimanapun, dia akhirnya dilihat kembali semula aktif di media sosial selepas beberapa hari mengundur diri.

"Bermain Instagram adalah hobi saya dan sebenarnya saya memang tak boleh berpisah dengannya (Instagram). Saya hanya mampu bertahan selama empat hari saja dan saya berasa sunyi apabila tidak membuka media sosial.

"Ketika itu (pengumuman), saya terasa hati dan tak boleh terima apa yang emak saya katakan kerana ia amat mengaibkan dan menghina diri saya. Jadi, air mata keluar dan saya kata, tak apalah aku 'left' semuanya (dari media sosial).

"Tapi, saya tak kata pun sampai mati atau selama-lamanya tinggalkan media sosial. Saya cuma kata, saya akan henti di sini, undur diri. Namun, saya hanya boleh tahan untuk empat hari saja tidak membuka media sosial, walaupun dah lari jauh-jauh dalam hutan, tepi pantai, namun tetap tak boleh," ujarnya.

Aliff berkata, dia berasa amat sunyi kerana berseorangan selepas lari daripada emak, isteri dan anak-anaknya. Menurutnya, dia rasa tak boleh hidup apabila tiada media sosial. Katanya, dia memang tidak boleh jika tidak bermain Instagram.

Tambahnya, apapun dia menyanyi kerana hobi dan ingin mengejar impian bergelar penghibur. Namun, jelasnya apa yang diterima daripada rakyat Malaysia adalah kecaman, caci maki dan segala usaha dilakukan itu tidak pernah dihargai.

"Orang kata suara saya macam itik lah, macam keldai, macam lembu, tapi saya tahu saya ada bakat itu dan peminat-peminat saya menanti-nantikan suara saya, lagu saya. Termasuk, saya ada dapat 'offer' tiga ke empat lagu daripada beberapa syarikat rakaman nak tandatangan kontrak dengan saya.

"Tapi saya 'hold' dulu sebab saya buat lagu sebagai hobi dan saya tahu saya penyanyi nombor satu. Sebabnya, lagu saya tak ada dapat nombor dua setakat ini di internet. Jadi, ke tepi ke tepi artis nombor satu nak jalan kerana saya terus maju ke depan," tuturnya lagi.

Aliff juga menegaskan dia tidak membuat kontroversi untuk tujuan pemasaran produknya. Cuma, katanya dalam soal ini sekarang, kenapa semua orang dilihat tidak boleh menerima dirinya sebagai seorang artis.

"Apa kurang saya, nak kata tak lawa, dah lawa. Nak kata hidung tak mancung, dah siap dah. Tapi, kenapa tak boleh terima bakat saya. Sejujurnya, semua yang saya lakukan bukan sebab gimik, cuma nak rakyat Malaysia terima bakat nyanyian saya.

"Semua lagu saya trending di YouTube. Semuanya nombor satu tanpa saya perlu bayar kepada pihak YouTube. Sebab itu saya berani kata saya penyanyi nombor satu. Kalau ada yang kata saya buat marketing, lihat sendiri video muzik saya. Tiada satu pun product placement di situ," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INGIN HILANG RASA SUNYI - JALALUDDIN HASSAN BAKAL NIKAHI IBU TUNGGAL

"Saya dah bersedia untuk kahwin tapi saya mahu tunggu cukup tempoh setahun lepas kematian arwah isteri saya.

"Tapi kalau nasihat ayah saya, sekarang juga dia mahu saya kahwin," demikian kata pelakon terkenal, Datuk Jalaluddin Hassan, 63, yang memutuskan untuk berkahwin lagi bagi menghilangkan rasa sunyi dalam hidupnya.

Kata Datuk Jalaluddin, beliau kini dalam proses mengenali hati budi seorang ibu tunggal berusia 44 tahun yang dikenali pada bulan Ramadan lalu.

Menurut Datuk Jalaluddin lagi, beliau yang akui sudah bersedia untuk menamatkan zaman dudanya itu sama sekali tidak menyangka wanita itu merupakan adik kepada kawan karibnya.

"Kami berkenalan menerusi Facebook dan kali pertama saya menegurnya adalah pada Ramadan lalu apabila mengucapkan selamat berpuasa kepadanya.

Klik untuk gambar besar

"Hanya pada Aidilfitri baru kami ada peluang bertemu, pada sebuah acara rumah terbuka. Tak sangka, dia adalah adik kepada kawan saya," ujarnya yang kehilangan isteri tercinta, Datin Hashimah Mad Ehsan hampir setahun yang lalu.

Ketika majlis sidang media Teater Bahara Emas, Datuk Jalaluddin juga sempat berkongsi gambar wanita itu selain memberitahu wanita yang berasal dari Serkam, Melaka itu bermula dengan huruf YR.

Dalam masa sama, Jalaluddin berkata, jiwa kental yang ada pada wanita empat anak itu membuatkan hatinya terpikat, sekali gus mahu menjadikannya sebagai teman hidup.

"Saya kagum dengan semangatnya membesarkan anak-anak, selain menjaga ibunya yang kurang sihat," tuturnya.

Sementara itu, bercerita mengenai keadaan kesihatannya, pelakon berpengalaman yang juga seorang pengacara itu memberitahu, beliau kini semakin pulih.

"Bagaimanapun, saya kena lakukan fisioterapi sebab kaki masih lemah dan saya juga perlu menjaga makan," jelas Datuk Jalaluddin.

Pada 2 Oktober lalu, Jalaluddin dilaporkan pengsan selepas menjadi tamu program bual bicara siaran TV AlHijrah,
'Assalamualaikum'.

Minggu lalu, Datuk Jalaluddin dimasukkan ke hospital akibat masalah 'vertigo' yang menyebabkan beliau mengalami masalah keseimbangan badan.

Walaupun dibenarkan keluar hospital untuk berehat pada Rabu lalu, beliau tetap memberi komitmen pada teater Bahara Emas terbitan Suruhanjaya Pencegahan Rasuah Malaysia (SPRM) yang bakal dipentaskan pada 19 hingga 22 Oktober ini.

Untuk makluman, isteri Datuk Jalaluddin meninggal dunia pada 5 November 2016 akibat komplikasi pelbagai penyakit termasuklah kencing manis dan paru-paru berair di Pusat Perubatan Universiti Kebangsaan Malaysia (PPUKM).

Mereka mendirikan rumah tangga selama 40 tahun dan memiliki lapan orang anak dan 14 cucu.

www.myartis.com / Sumber: mStar, Berita Harian, Kosmo & Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


GAMBAR & BERITA SANA SINI - PART 17

TAKZIAH BUAT DATO' AC MIZAL

Takziah diucapkan buat pengacara dan penyanyi terkenal, Dato` AC Mizal, di atas pemergian bapanya Allahyarham Dato' Zaini Md Hasim yang meninggal dunia akibat serangan jantung baru-baru ini.

Allahyarham adalah Bekas Ketua Polis Ibu Pejabat Polis Daerah Muar.

Jenazah telah dibawa balik ke Muar dari Sunway Medical Center dan dikebumikan selepas Zuhur pada Sabtu lalu.

KRIS DAYANTI AKAN BERJILBAB

Idea meraikan anak-anak yatim serta penampilan berjilbab Kris Dayanti telah diterima baik peminatnya. Selanjutnya, Kris menjelaskan bahawa ia mungkin petunjuk buatnya agar berubah atau berhijrah untuk menjadi manusia yang lebih baik.

"Ternyata hanya dengan penampilan saya itu selain menjadi trend, ia bertukar menjadi rahmat dan doa daripada peminat.  Saya terima ini semua sebagai petanda daripada Allah SWT bahawa semakin kita meningkat umur, tanggungjawab kita semakin besar .

"Ingatlah bahawa matlamat kita semua bukanlah dunia ini tetapi akhirat. Apabila sudah bersedia dan waktu yang diaturkan Allah tiba, pasti saya kekal menjaga batas saya sebagai seorang muslim. Saya juga yakin Raul juga akan lebih senang jika saya menukarkan gaya saya yang sekarang, lebih nyaman," ujar dengan nada serius.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


6 GAMBAR - YATT HAMZAH SAMBUT BIRTHDAY YANG KE-36

Semalam merupakan ulangtahun kelahiran Yatt Hamzah yang ke-36. Yatt telah menyambut hari lahir itu bersama suaminya Muhammad Zulfadli, teman rapat serta staf yang bekerja dengannya.

Sambutan yang diadakan secara keci-kecilan itu berlangsung di Masjid Wilayah Jalan Duta.

"Aku manusia hina.. Aku pendosa tanpa noktah.. Aku sering menzalimi diriku sendiri.. Aku al faqir yang ketandusan cintaNya. Bila ku bertaubat, aku kembali berbuat dosa. Hinanya aku dengan dosa.. Hingga aku malu.. Terlalu malu padaNya..

"Namun.. Tak pernah Dia benci aku.. Tak pernah Dia berpaling dari ku. Dia mencintai aku dengan RahmatNya di kala manusia membenci ku. Dia memandang aku dengan CintaNya di saat manusia menghina caci ku. Dia menyelimuti aku dengan keampunanNya di saat manusia tanpa usul periksa menghukum ku.

"Dia memberi aku nikmat yang tak terhitung walaupun aku masih belum mampu pun memberi 5 yang Wajib itu dengan sempurna. Allahu aku begitu malu padaNya. Dia beri aku segalanya tapi aku beri Dia hanya seadanya.

"Terima kasih Wahai Sang Pencinta untuk nafas ini. Yang tak akan mampu ku balas dengan segala apa pun. Terima kasih dan ku mohon lagi pada Mu, jadikan aku yang selalu Kau cinta dan rindu. Pilih aku yang hina ini jadi penghuni SyurgaMu walaupun aku jauh dari layak. Ampunkan segala dosaku yang umpama buih-buih di lautan yang tak mungkin dapat dihitung. Terima kasih Ya Allah.. Alhamdulillah.

"Selamat hari lahir ke 36 Haryati Hamzah. Moga bertambah iman dan taqwa dengan bertambahnya umurmu. Ameen.

"Bahagia itu apabila merasa senang dan gembira melihat orang lain bahagia.

"Bahagia itu apabila merasa cukup dengan yang sedikit.

"Bahagia itu apabila hati hidup dan penuh dengan cinta Allah.

"Bahagia itu apabila mencari kebaikan dan membenci keburukan.

"Bahagia itu apabila hati suci bersih dan bebas dari prasangka.

"Jazakallah ya zauj Zulfadhli untuk bahagia ini. Moga ianya kekal hingga Jannah. Ameen Ya Allah," ujar Yatt di laman IGnya.

Sanah helwah Yatt!

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"WANITA PERTAMA & TERAKHIR YANG SAYA SENTUH" - KOMEN IQBAL BUAT NETIZEN KELIRU, TERTANYA

Kisah cinta jutawan kosmetik, Datuk Seri Vida dan juga bekas pembantu peribadinya, Ahmad Iqbal nampaknya masih lagi diperkatakan dan kali ini, berhubung komen yang ditinggalkan Iqbal di IG Live Vida ketika mempromosikan produk-produknya serta berinteraksi bersama peminat.

Malah, Iqbal juga turut masuk ke live IG itu dengan muka masam dan langsung tidak bersuara. Kata Iqbal, Vida merupakan wanita pertama dan terakhir yang disentuhnya. Ujar Iqbal lagi, disebabkan itu juga, dia mahu berkahwin dengan Vida, bukan kerana harta seperti yang didakwa netizen.

Seperti sudah dijangka, komen Iqbal itu mendapat pelbagai reaksi daripada netizen mengatakan kenyataan Iqbal itu boleh mengundang fitnah.

Klik untuk gambar besar

Sementara itu, menerusi Insta Story Iqbal memaklumkan sudah dua minggu dia dan Vida tidak berhubung, malah sudah membatalkan dewan hotel untuk majlis mereka.

Iqbal juga turut berkata drama Vida yang tidak berhenti mengatakan mereka akan berkahwin sangat keterluan serta meminta usahawan itu berhenti menipu orang ramai.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ABBY ABADI BATAL NIAT CERITA KISAH PERKAHWINANNYA DENGAN NORMAN HAKIM

Jika sebelum ini, Abby Abadi ada mengeluarkan kenyataan dia berkahwin dengan Norman Hakim bukan kerana cinta tetapi sebab lain, terkini dia memberitahu yang dia tak mahu bercerita lebih lanjut mengenai perkara ini.

"Saya memutuskan untuk tidak lagi melanjutkan perkara ini. Tak ada apa yang serius dan kalau cerita pun, ia tidak berbaloi. Jadi, lupakanlah saja.

"Tak apalah, saya malas nak layan sebab kalau jawab nanti, orang akan panjangkan perkara ini. Lagipun, ramai sangat juri awam kat Malaysia ini.

Klik gambar untuk size besar

"Bagi saya, ia bukanlah satu perkara yang penting untuk dikongsikan bersama," jelasnya dipetik sebagai berkata.

Ada pihak yang mengatakan perkara ini tidak elok didedahkan kerana Memey Suhaiza, isteri kepada Norman baru sahaja melahirkan anak kedua dan perkara ini sudah lama berlaku.

Mungkin sebab itulah Abby membatalkan hasratnya untuk bercerita.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ALYAH SINGKIR DESIGNER & PENGURUS?

GOSSIP SANA SINI:Selepas didakwa menyingkirkan makeup artis baru-baru ini, kini timbul gossip terbaru menyatakan Alyah menyingkirkan fashion designer (pereka baju) dan pengurusnya pula. Lebih menyedihkan, ada angin yang bertiup kencang menyatakan Alyah seperti tidak menghargai jasa mereka dan suka bergaduh.Eh..eh..!! Betul ke ni? Takkanlah sampai begitu sekali? Ni mesti ada salah faham atau berlaku sedikit perselisihan antara mereka semua. Biasalah... kalau dah tak puas hati, pelbagai dakwaan akan timbul hingga menjejaskan kredibiliti seseorang termasuk artis itu sendiri.Harap-harap gossip ni tak betul dan Alyah tabah menghadapi dugaan dunia artis yang penuh onak berduri! Bak kata pepatah, kalau takut dilambung ombak... jangan berumah di tepi pantai.Klik untuk imej besar:Barisan pembantu Alyah: Manager, make up artis, designers dan ex-PA yang kini  buat part time bersama Alyah(\__/)(='.'=)(")_(")www.myartis.com 2010


SELEPAS RAYA - NORA DANISH & NEDIM NAZRI BAKAL NIKAH

Tahun ini merupakan tahun terakhir buat Nora Danish yang sudah tujuh tahun hidup bersendirian. Nora yang bercinta dengan Nedim Nazri hampir tiga tahun itu memaklumkan bahawa dia kemungkinan akan menamatkan zaman jandanya selepas sambutan Aidilfitri.

"Selepas raya, saya mungkin akan berkahwin, tetapi belum pasti kerana masih tidak ada tarikh muktamad. Apa yang pasti saya mahu berkahwin dalam tahun ini kerana usia pun dah 34 tahun.

"Saya hanya akan bernikah dan tidak akan mengadakan sebarang resepsi. Majlis kecil-kecilan sahaja dan tidak akan ada sidang akhbar seperti selebriti lain sebab segan sudah tua dan ini perkahwinan kedua," ujar Nora dipetik sebagai berkata.

Dalam pada itu, ibu kepada Putra Rayqal Rizal Ashram, 7, berkata kebiasaannya setiap malam raya dan hari raya pertama sudah menjadi kewajiban menyambut Aidilfitri di kediaman keluarga bekas mertua dan andai dia mendirikan rumah tangga kelak, pasti rutin tersebut akan berubah.

"Biasanya pada malam raya dan hari raya pertama, saya akan berada di kediaman keluarga bekas mertua kerana anak Putra Rayqal ada di sana.

"Saya hanya mempunyai seorang anak dan dia merupakan cucu pertama dalam keluarga bekas mertua. Justeru, diwajibkan setiap kali hari raya Raqyal perlu ada bersama datuk dan neneknya untuk berkumpul dengan semua sepupu.

INGIN MELETAKKAN IKLAN ANDA DI SINI? SIZE 450 x 350 - KLIK UNTUK INFO

"Jika tidak pergi bermakna saya terpaksa berpisah dengan anak pada hari raya. Bagi saya perkara itu sangat mustahil. Walaupun tiada lagi hubungan perkahwinan, tidak salah untuk ke sana kerana mertua ibarat ibu dan bapa sendiri.

"Apa yang penting niat, lainlah jika telah berkahwin kelak, sudah pasti saya akan mengutamakan suami tercinta terlebih dahulu dan rutin itu pasti akan berubah," jelasnya

Apa pun, kita doakan semoga segala persiapan majlis pernikahan pasangan ini dipermudahkan segala urusan dan berjalan dengan lancar.

Sumber: Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"TAK PERNAH MERASA BERJALAN DENGAN SUAMI & ANAK SEBELUM INI" -  ELLY MAZLEIN BERSYUKUR DIKURNIAKAN SUAMI YANG SANGAT BAIK

"Saya bersyukur sangat sebab Allah gantikan suami yang sangat baik. Saya tak pernah merasa rasa apa yang suami buat sekarang sama ada untuk saya, anak dan bapa saya. Anak saya Sefhia tak pernah rasa sentuhan, belaian seorang bapa dan saya pun tak pernah merasa berjalan dengan suami dan anak. Saya tak pernah rasa semua itu sebelum ini.

"Tapi Alhamdulillah, Allah bagi saya peluang tersebut semula. Saya tak minta apa-apa dengan suami. Cuma minta dia bahagia dengan saya, bertanggungjawab, sayang saya, anak dengan bapa serta setia," itulah kata penyanyi, pelakon dan pengacara Elly Mazlein yang menganggap dirinya wanita bertuah apabila kehadiran suaminya, Mohamad Azlan Che Nuh memberi peluang untuknya mengecap kebahagiaan semula.

Elly turut meluahkan rasa syukur dengan nikmat Allah apabila menggantikan suami yang sangat terbaik untuk dirinya dan sebagai ketua keluarga kecil mereka. Tidak banyak yang diminta, Elly berharap suaminya bahagia dengannya.

Klik untuk gambar besar

Penyanyi lagu 'Usah Ditambah Bara Yang Tersimpan' itu menitiskan air mata tatkala menyentuh hal keluarga ketika diundang menjadi tetamu jemputan untuk rancangan bual bicara Keringat Selebriti di Awesome TV.

Azlan yang juga seorang cikgu bergelar suami Elly atau mesra dengan panggilan Kak Lina Pom Pom pada Januari 2020. Pasangan ini dikurniakan seorang anak lelaki bernama Haider Mateen yang kini berusia empat bulan.

Sebelum ini Elly, 41, pernah berdepan kehancuran rumahtangga dengan pengarah Azmi Hatta pada tahun 2015 iaitu tidak sampai setahun berkahwin hingga meraih perhatian ramai.

Mereka bercerai ketika dia sedang hamil anak pertama, Putri Sara Sefhia yang pada waktu itu baru empat bulan dalam kandungan. Kini Sefhia sudah mencecah usia enam tahun.

Pada masa sama, Elly atau nama sebenarnya Sharifah Aida Mazlina Syed Hanafi itu juga melihat segala yang berlaku dengan berlapang dada malah semakin reda dengan ketentuan takdir.

"Kita kena siapkan yang terbaik untuk suami. Tapi kalau kita sudah cuba, tapi bukan rezeki dengan suami bermakna itu memang bukan jodoh kita. Saya sudah buat yang terbaik, jadi mungkin bukan rezeki serta jodoh saya," luahnya lagi dengan tenang.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZUAR XPDC IKUT JEJAK BOB LOKMAN..??

Gosip bertiup kencang mendakwa Zuar XPDC telahpun mengikut jejak langkah Bob Lokman menyertai Parti Islam SeMalaysia atau PAS. Memang tidak dinafikan penampilan Zuar sejak akhir-akhir ini agak islamik dan beliau kelihatan seperti sudah berubah.
 Zuar juga sering kelihatan dan banyak menghabiskan masanya di Masjid berdekatan Kuala Lumpur berbanding ke konsert rock seperti dahulu. Adakah ini bermaksud, Zuar telah mula bosan dengan dunia muzik dan dia kini mahu mengabdikan diri sepenuhnya pada Allah Yang Maha Esa? Jawapannya... hanya Zuar sahaja yang tahu..!   Klik untuk imej besar...   Gambar dari facebook ahli PAS..     KLIK UNTUK BERITA ZUAR YANG LALU...


PULANG DARI MESIR, DISYAKI INFLUENZA MERS COV - SHARUL MOHON DOA

"Salam semua... pada sesiapa yang tanya apa jadi pada saya, saya disyaki dapat influenza MERS CoV tapi baru disyaki sahaja. Sekarang kena pindah ke hospital kerajaan untuk periksa sama ada betul atau tak tapi saya harap ia demam biasa sahaja. Saya perlukan doa daripada anda. Minta doa cepat sembuh ya. Terima kasih semua," demikian kata penyanyi Sharul Kamal menerusi Instastory miliknya.

Setelah pulang daripada menjalani penggambaran sebuah program televisyen di Mesir dan Arab Saudi, Sharul dikejarkan ke hospital kerana mengalami demam berpanjangan. Menurut Sharul, pemeriksaan awal mendapati dia mengalami simptom influenza MERS CoV (sindrom virus pernafasan timur tengah) dan kini mendapatkan rawatan di Hospital Kuala Pilah, Negeri Sembilan.

Sebelum itu, Sharul berkongsi foto dia sedang terbaring di katil hospital mendapatkan rawatan. Dalam masa yang sama, dia turut memuat naik rakaman video berada dalam ambulans: "Aku steady, korang jangan risau teruskan doa untuk aku ya. Dalam ambulans nak ke Hospital Kuala Pilah, Negeri Sembilan," tulisnya.

Pada 13 Februari lalu, rakaman video Sharul melaungkan azan di sebuah masjid di Mesir menjadi viral di media sosial. Video tersebut dirakam ketika dia menjalani penggambaran program Travelogue Backpacker (musim kedua) yang diadakan di sekitar negara timur tengah.

Klik untuk gambar besar

www.myartis.com / Sumber & foto: mStar & Instagram Sharul Kamal

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ADIK NAURA AUNI SAMBUT BIRTHDAY, NEELOFA BERI HADIAH BUAT 'KEMBARNYA'

Masihkah anda ingat lagi dengan kanak-kanak comel yang mencetuskan sensasi sebelum ini selepas dikatakan mempunyai wajah mirip pelakon, pengacara dan usahawan Noor Neelofa iaitu Che Naura Auni. Baru-bariu ini, si cilik ini telah pun menyambut ulang tahun kelahirannya yang ke-6.  Digelar 'mini Neelofa' oleh sesetengah netizen, Naura dilihat turut menerima hadiah istimewa daripada bekas hos MeleTOP itu.

"Alhamdulillah harini Naura dapat special gift fr her birthday tahun ni from Aunty Neelofa. Terima Kasih semoga dilimpahkan rezeki yang luas, dipanjangkan umur, Naura happy sangat," tulis kapsyen pada satu posting di Instagram milik Naura.

Serentak dengan perkongsian berkenaan, para pengikutnya turut memberikan dedikasi selamat hari jadi buat Naura dan mendoakan agar urusan kanak-kanak itu sekeluarga dipermudahkan. Terdahulu menerusi platform sama, Naura dilihat turut meraikan sambutan hari jadi, lengkap mengenakan gaun merah jambu persis seorang puteri cilik!

Terdahulu menerusi salah satu episod MeleTOP sebelum ini, Naura pernah diundang ke set bagi bertemu dengan Neelofa buat kali pertama selepas wajah mereka yang dikatakan seiras menjadi tular di media sosial.

Klik untuk gambar besar

www.myartis.com / Sumber & foto: Media Hiburan & Instagram Naura Auni

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


VIDEO MENARIK - BUNTAT DAH KAHWIN?

La... Buntat rupanya dah dewasa dan kini jadi suami Siti Saleha? Memang di luar jangkaan..!! 🤔😅

TONTON DI SINI..!!

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHA TAK MAHU GUNA GELARAN 'PU' LAGI KERANA BANYAK KONTROVERSI

"Bukan tak nak menggunakan nama PU tapi terlalu banyak kontroversi yang mengaitkan nama PU. Lagipun dari segi jenama panggilan PU itu sudah tidak lagi membawa imej baik dan murni walaupun terjemahannya sangat baik iaitu pencetus ummah," demikian kata naib juara program Pencetus Ummah (PU) musim ketiga, Taha Mohd Omar.

Taha enggan menggunakan lagi nama PU Taha sebagai nama pentasnya berikutan gelaran PU sudah dicemari beberapa siri kontroversi segelintir bekas peserta program keagamaan itu. Taha berkata, dia kini selesa menggunakan nama Dr T sejajar dengan Ijazah Doktor Falsafah (PhD) dalam bidang ekonomi dari Universiti Sains Malaysia (USM) yang dimiliki.

Ditanya kenapa dia tidak lantang bersuara seperti PU lain yang berani memberikan kenyataan mengenai beberapa isu semasa yang berlaku, Taha berkata, dia enggan menjejaskan nama baik Astro: "Pertama sekali saya tidak mewakili diri saya sendiri saja kerana saya turut membawa nama Astro, tempat saya lahir daripada program Pencetus Ummah.

"Jika saya lantang bersuara dan apa yang dihujahkan itu pasti melambangkan satu platform besar dikhuatiri akan dapat maklum balas yang buruk. Kita boleh bertindak tapi biarlah dengan cara berimpak dan tak semestinya perlu popular di media sosial semata-mata. Percaya atau tidak apabila kita lantang di media sosial, ia ibarat hangat-hangat tahi ayam saja kerana isu itu hanya panas sekejap.

Klik untuk gambar besar

"Apa yang penting adalah melakukan sesuatu perkara dengan cara turun padang dan buat sesuatu yang memberi impak. Barulah apa yang ingin dicapai berjalan dengan baik seperti dilakukan pendakwah terkenal Ebit Liew," ujarnya.

Menurut Taha, antara sebab lain juga dia tidak kuat untuk berhadapan dengan cercaan dan kritikan daripada netizen: "Saya tak sedia nak menerima kejian dan hinaan daripada netizen. Sedih apabila anak atau isteri turut terpalit sama. Mudah kata saya cepat 'koyak' apabila dihentam dengan benda yang bukan-bukan," jelasnya.

Panggilan Dr T mula dikenali ramai menerusi program Zayan Fikir dan sesi kelas belajar bahasa dalam segmen Salam Bros bersama Mawi dan Anas di stesen radio Astro, Zayan.

www.myartis.com / Sumber & foto: Harian Metro & Instagram PU Taha

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALIFF AZIZ: "SAYA HARUS TERUS BERDOA SEMOGA ADA PELUANG KEDUA"

"Bella seorang wanita yang kalau saya cari lain pun selepas ini, pasti takkan jumpa sepertinya. Kini, saya juga tahu ramai orang bertepuk tangan dan ada juga yang mengatakan saya berhak mendapatkan balasan sebegini. Apapun, saya sangat berterima kasih dengan Bella kerana sanggup bersama saya selama lima tahun ini.

"Saya juga minta maaf dari hujung rambut sampai kaki pada Bella dan keluarganya di atas segala kesilapan yang sudah dilakukan. Jodoh ditentukan Allah dan saya harus terus berdoa semoga ada peluang kedua dalam perhubungan kami," ujar penyanyi Aliff Aziz yang sekali lagi menyatakan hasrat yang sama iaitu memberikan bayangan dia ingin rujuk semula dengan Bella Astillah.

Aliff akui bekas isterinya itu seorang wanita yang baik dan sudah banyak berkorban, tiada wanita lain yang mampu menandinginya. Sentiasa berada di sisi Aliff saat susah dan senang. Kata Aliff, ketika itu dia tidak menghargai segala pengorbanan Bella dan bersikap angkuh serta mengambil mudah soal perasaan bekas isterinya.

Sudah menjadi lumrah manusia, bila ada tidak dihargai dan kita hanya akan mula menghargai setelah semuanya pergi. Apapun, masih tidak terlambat untuk bapa kepada Mohamad Ayden Adrean itu berubah menjadi seorang insan yang lebih baik.

Klik untuik gambar besar

www.myartis.com / Sumber & foto: Harian Metro, Instagram Aliff Aziz & Bella Astillah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NIENA BAHARUN UMUM HAMIL ANAK SULUNG

"Alhamdulillah, usia kandungan kini sudah mencecah tiga bulan dan setakat ini saya tidak mengalami alahan yang teruk.

"Saya juga belum tahu jantina bayi tetapi yang penting, bayi yang dilahirkan nanti sihat dan cukup sifatnya," kata pelakon Niena Baharun, 25, yang mengesahkan dirinya kini hamil anak sulung selepas mendirikan rumah tangga sejak lebih tiga bulan lalu.

Menurut pelakon yang dikenali menerusi drama bersiri 'Sayangku Kapten Mukhriz' itu, dia dan suaminya amat bersyukur dengan berita kehamilannya.

Niena juga berkongsi berita kehamilannya itu menerusi laman Instagram miliknya dengan memuatnaik gambar imbasan pemeriksaan kandungannya.

Klik untuk gambar besar

Pelakon itu turut dihujani ucapan tahniah daripada ramai pengikut laman Instagram miliknya termasuk artis tempatan.

Niena dan pasangannya yang juga ahli perniagaan, Aliff Firdaus Abdul Hadim melangsungkan pernikahan di Masjid Sultan Ismail Petra, Kota Bharu, Kelantan pada 1 Februari lalu.

Ia disusuli dengan majlis persandingan di Pusat Dagangan Dunia Putra (PWTC), Kuala Lumpur.

Bagaimanapun, Niena mahu fokus pada rumah tangga berbanding lakonan selepas berkahwin

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ISU RAMPAS SUAMI NURLIYANA - HANEZ TAK GENTAR 'HUKUM KARMA'

Saya tidak takut balasan atau karma!

Artikel terdahulu:

GAMBAR - AKSI MESRA HANEZ & SUAMI LIYANA MANAN DI BANGKOK

Demikianlah pengakuan Hanez Suraya ketika diajukan soalan tersebut oleh wartawan di Hotel One World, Damansara Utama, Petaling, semalam. Semuanya gara-gara dakwaan dia merampas suami orang yang dikenali sebagai Romie Razin Adilha, 34 tahun.

Untuk info, Hanez atau nama sebenarnya Hanez Suraya Abd Aziz, 30, mengakui telah menjalinkan hubungan dengan Romie sejak 20 Disember 2013.

"Kalau kita ikhlas kepada pasangan dan begitu juga pasangan yang ikhlas terhadap kita, mengapa perlu risau dengan karma? Saya tidak takut pada karma kerana saya berada di pihak yang benar.

"Insya-Allah, asal saya dan dia (Romie) dapat menjaga sesebuah perhubungan itu dengan baik, kita tidak perlu takut dengan balasan seperti yang diperkatakan itu," katanya.

Dalam sidang akhbar itu, turut hadir ialah peguam Hanez iaitu Wan Nurliyana Abdul Rahman, kekasihnya Romie yang juga bersama peguamnya, Rubiah Jaffar.

Melalui sidang akhbar itu juga, Hanez meminta isteri Romie iaitu Nurliyana untuk membuat permohonan maaf secara terbuka kerana mendakwa nama baik dia dan keluarganya tercalar gara-gara tuduhan dia menjadi punca keretakan rumah tangga pasangan berkenaan.

Dalam pada itu, Romie pula berkata, kontroversi yang berlaku tidak akan mengubah fikirannya untuk mengahwini Hanez.

"Sejak mengenali dia, saya memang jujur untuk berkawan malah saya turut menjelaskan situasi saya (sedang menyelesaikan kes perceraian).

"Saya menunjukkan kejujuran saya dengan berjumpa sendiri keluarga Hanez dan mereka langsung tidak masuk campur urusan saya dengan Nurliyana.

"Soal jodoh kami (dengan Hanez) sekarang ini, biarlah takdir menentukan," ujarnya dipetik sebagai berkata kepada MStar Online.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


AIDILADHA TAHUN INI PALING BERMAKNA - AWIE MENANTI DETIK BERTEMU DUA ANAK SELEPAS 8 TAHUN BERPISAH

"Ini mungkin jadi Aidiladha yang bermakna untuk tahun ini. Kalau ikut dari perjanjiannya begitulah, raya haji (Aidiladha). Saya sangat teruja menunggu tarikh ini. Harap-harap dapatlah."

Demikian ujar penyanyi Datuk Awie yang meluahkan rasa teruja apabila dia mungkin dapat bertemu dua anaknya, Putra Ahmad Rezzki, 15; dan Puteri Qasseh Antasha, 13, yang sudah lapan tahun terpisah selepas di bawah jagaan bekas isterinya, Rozana Misbun.

Amat menantikan detik untuk bertemu dua anaknya itu, Awie berkata, dia tidak mempunyai rancangan untuk membawa mereka ke mana-mana kerana mesej yang dihantar setakat ini belum berjawab.

"Tunggu dapat balasan dulu daripada pihak dia. Kalau dapat balasan, kalau dia kata nak keluar, saya bawalah keluar. Kalau tidak, datang sehari pun tak apa. Tengok setengah hari pun tak apa. Saya nak tahu apa mereka nak tapi belum diberitahu lagi," katanya.

Tambah Awie, sepanjang lapan tahun ini, dia tidak dapat berhubung terus dengan dua anaknya itu.

"Qasseh ada mesej saya ketika saya di Makkah, Ramadan lalu. Saya berdoa, tiba-tiba saya balik anak saya mesej saya. Ya Allah, masa itu berderai air mata keluar. Rajin juga dia mesej dan selepas itu mungkin dia tak dapat mesej saya.

"Baru-baru ini dia menghantar mesej kemungkinan Aidiladha ini dia nak jumpa. Dia sendiri yang nak jumpa saya sebab dia yang dapat mesej saya. Saya tak boleh mesej dia kerana bila saya mesej tak tahu dapat jawapan atau tidak. Saya tak tahu nombor pun," jelasnya yang turut memaklumkan tidak tahu mereka tinggal di mana.

"Dia bagi salam dan beritahu itu dia, Qasseh. Dia rindukan saya, sayangkan saya sangat-sangat. Adalah macam-macam lagi. Saya tak boleh cakap lagi," tutur Awie yang kelihatan sebak selepas menerima ucapan daripada mereka dimana ia amat menyentuh perasaannya.

Untuk makluman, Awie turut dikurniakan seorang lagi anak iaitu Putra Ahmad Merrah, 16, menerusi perkahwinan dengan Rozana pada 20 Jun 2005. Mereka bercerai pada 1 November 2014 dan Merrah kini tinggal bersama Awie.

Dalam pada itu, Awie juga memiliki dua anak hasil perkahwinan pertama dengan penyanyi, Arni Nazira iaitu Putri Aleeya Antasha, 23; dan Putri Aleefa Antasha, 21, sebelum bercerai.

Awie kemudian berkahwin dengan Sharifah Ladyana Syed Shamsuddin pada 7 Oktober 2016 dan dikurnikan seorang anak lelaki pada 2020.

         ________________________

JOM LAWAT FACEBOOK TERBARU KAMI :
KLIK DI SINI..!!

:: FACEBOOK 2 :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BARU UMUR 8 BULAN, ANAK ELFIRA LOY DAH DAPAT HADIAH IPHONE

Wahhh... untunglah anak lelaki Elfira Loy, iaitu Muhamad Rayyan Khalaf, apabila baru usia 8 bulan dah dapat iPhone harga beribu ringgit.

Alasan ibunya, pemberian itu supaya Rayyan tidak mengganggu telefonnya lagi.

"Going to be 8months old tomorrow ! so i got him an iphone sooo takdelah nak kacau mommy’s phone heheh. If you guys are lazy to que , you can get original iphones from rouxgadget.

"Tak senang nak type & scroll orang jual original iphone so im tagging them kot kot kalau korang pun nak. p/s :he can only last for 15mins watching babytv max pastu boring. Dia lagi suka kalau mommy dia main ngan dia," kongsinya.

Meskipun ada netizen yang kurang senang dengan hadiahnya itu kerana takut ianya akan mengganggu tumbesaran Rayyan, namun Elfira memberi alasan yang dia hanya membenarkan anaknya bermain gajet itu dalam masa yang singkat sahaja.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HANYA KERANA SALAH FAHAM - AZWAN ALI SEKALI LAGI MAKI PEMINAT

Masih ingatkah lagi anda pasal isu Menate? Terkini perkara tersebut berulang lagi apabila Azwan Ali atau Diva AA ini memaki hamun peminatnya hanya kerana salah faham dengan perkataan singkatan bagi negeri Johor Bahru iaitu JB.

Semua berpunca apabila seorang peminat bertanya jika rendang hasil air tangan Diva AA yang cukup terkenal dan popular sekarang boleh dijual sehingga ke Johor Bahru.

Klik gambar untuk size besar

Tanpa sebarang usul periksa, Azwan menggeluarkan kata-kata kesat kepada peminat di Instagram beliau selepas menyangka individu tersebut mempersoalkan jika Azwan kini sudah tidak ada 'job'.

Alahai Azwan kan dahulu sudah minta maaf pasal isu Menate kenapa lah perlu ulang lagi? Kami rasa ramai je yang tahu maksud singkatan JB tu kan? Apa salahnya tanya apa maksud perkataan itu kalau tak faham, peminat itu pun nak sokong produk jualan anda bukan nak cari gaduh.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"SUDAH LAMA SAYA DIAMKAN..." - MAK WAN LATAH LAPOR POLIS, TAK TAHAN DIFITNAH, DIPUKUL, DITENDANG, DIUGUT BUNUH

Dramatis senior, Mak Wan Latah mengakui dia tidak mampu menahan sabar lagi apabila tampil mengambil tindakan membuat satu laporan bagi mempertahankan maruahnya daripada terus diinjak seorang wanita yang juga kenalan rapatnya.

Mak Wan Latah atau nama sebenar Halimatussa'diah Mohd Daud berkata, laporan polis dibuat di Taiping, Perak tersebut terpaksa dilakukan berikutan perbuatan wanita terbabit yang pernah memukul dan menendang, bahkan mengugut mahu membunuhnya.

"Sudah lama saya diamkan. Kelakuan kasarnya terhadap saya baharu saja saya laporkan kepada polis. Banyak kali dia buat. Pukul, tendang, tumbuk dan baling kepala saya dengan botol Coke yang masih penuh air.

"Perbuatan itu dia lakukan dalam tahun ini. Saya takut nak melawan atau mengadu kepada orang lain, tambahan pula telefon (bimbit) saya dia pegang. Sebenarnya, malam sebelum nak bergerak ke Genting Highlands menjalani penggambaran, saya baharu kena pukul. Masa itu kami berada di Taiping.

"Kali terakhir dia pukul saya di depan ramai saksi termasuk emak dia. Mak dia kata itu baru sikit. Apa pun semua bukti saya sudah sertakan dalam laporan polis," tuturnya yang dipetik sebagai kepada Kosmo.

Perbalahan antara Mak Wan dengan wanita terbabit memanas apabila beberapa video termasuk paparan pelakon itu seakan sedang membaca mentera dikongsikan dalam laman sosial.

Klik untuk gambar besar

Menangkis tuduhan tersebut, Mak Wan sebelum ini menyifatkan wanita terbabit berdepan masalah mental dan sengaja mendedahkan perkara mengarut kepada umum.

Pada masa sama, pelakon berusia 61 tahun itu turut menafikan melakukan perbuatan khurafat, sebaliknya menegaskan perkongsian video menunjukkan dirinya sedang membaca mentera merupakan rakaman lama sewaktu satu latihan untuk sebuah drama.

"Video yang kononnya saya baca mentera itu pun dia yang rakam sendiri, bukan ambil curi-curi pun. Saya yang bodoh sebab mengikut saja. Sekarang dia fitnah saya buat kerja syirik gunakan video berkenaan.

"Drama berjudul Pelaris itu pun sudah lama dan sudah disiarkan. Kalau dia terus nak bercakap pasal itu, biarkanlah. Benda tak betul, dia pun tahu. Saya pun sedang kumpul bukti dan akan buat laporan polis pasal fitnah pula. Doakan saya terus kuat," katanya yang turut mendakwa wanita berkenaan berhutang membeli almari dan katil menggunakan namanya.

Terdahulu, dalam video tersebut kelihatan seorang wanita dalam keadaan tidak mengenakan tudung yang dipercayai Mak Wan seperti sedang membaca sebuah mentera.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


50 GAMBAR - SEKITAR RESEPSI PERKAHWINAN YUNA & SUAMI

Malam semalam telah berlangsung majlis resepsi perkahwinan penyanyi Yuna dan suaminya, Adam Sinclair yang diadakan di Dewan Perdana, Pusat Konvensyen Antarabangsa Putrajaya (PICC.

Dalam majlis tersebut, bapa Yuna, Datuk Indera Mat Zara'ai Alias telah membuat kejutan dengan mendendangkan dua lagu.

Sambil memetik gitar, Mat Zara'ai menyampaikan lagu 'Corazon Espinado' yang dipopularkan Santana dan 'Perfect' oleh Ed Sheeran.

Majlis yang bertemakan tradisional itu menyaksikan Yuna anggun mengenakan busana pengantin Perak rona putih gading rekaan Hatta Dolmat.

Klik untuk gambar besar
Bapa Yuna buat kejutan

Seramai 1,500 tetamu hadir memeriahkan majlis itu dengan diketuai tetamu Diraja, keluarga terdekat, kenalan mempelai, rakan selebriti, termasuk bekas peserta The Voice 2012, Dez Duron dan penyanyi serta pelakon terkenal Indonesia, Bunga Citra Lestari.

Pada 26 Januari lalu, Yuna atau nama sebenarnya, Yunalis Mat Zara'ai, 31, sah menjadi isteri kepada pengarah video, Adam Yousof Sinclair, 33, yang juga adik pelakon, Ashraf Sinclair, di Puncak Rimba, Bukit Tinggi, Bentong.

Penyanyi yang terkenal dengan lagu 'Crush' itu berkenalan dengan suaminya ketika menjayakan projek iklan pada awal 2013.

Hubungan mereka mulai rapat pada 2015 dan keluarga Adam merisik Yuna pada 27 Mac lalu sebelum menjalin pertunangan 5 Ogos tahun lalu.

www.myartis.com / Sumber: Berita Harian - Foto: #adamxalis

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


POLIS SAHKAN TIGA INDIVIDU YANG MENDEKATI DOLLA ITU POLIS SEBENAR, SEDANG JALANKAN TUGAS

Penyanyi kumpulan wanita iaitu Dolla sebelum ini telah berkongsi rasa cemas menerusi laman Twitter dimana mereka mendakwa telah ditahan oleh tiga individu yang disyaki menyamar sebagai anggota polis selepas selesai membuat latihan menari atau dance rehearsal.

Dalam hantaran tersebut, Dolla yang terdiri daripada empat gadis iaitu Sabronzo, Tabby, Angel dan Syasya berkata, tiga lelaki berkenaan turut mengambil gambar kad pengenalan mereka tanpa kebenaran.

Susulan itu, Ketua Polis Daerah Serdang Asisten Komisioner A A Anbalagan dalam kenyataan di sini berkata, sebaliknya ketiga-tiga individu itu adalah anggota polis sebenar dan sedang menjalankan tugasan pemantauan dan rondaan cegah jenayah.

Klik untuk gambar besar

"Ketiga-tiga anggota polis itu sedang membuat pemantauan kegiatan ops pusat hiburan dan rondaan cegah jenayah di kawasan pentadbiran Puchong Jaya.

"Mereka memperkenalkan diri sebagai polis dan menunjukkan kad kuasa sebelum meminta kad pengenalan empat wanita terbabit untuk membuat semakan rekod jenayah.

"Tindakan berkenaan diambil selepas mendapati empat wanita itu berada dalam keadaan mencurigakan di tepi jalan pada 11.30 malam dan mereka kemudian dibenarkan beredar dari lokasi selepas pemeriksaan polis tidak menemui sebarang kesalahan dilakukan," katanya.

Menurut A Anbalagan, ketiga-tiga individu berkenaan telah memperkenalkan diri mereka sebagai polis dan menunjukkan kad kuasa sebelum meminta kad pengenalan setiap ahli kumpulan Dolla untuk membuat semakan rekod jenayah.

Tindakan itu diambil selepas mendapati empat wanita itu berada dalam keadaan mencurigakan di tepi jalan pada 11.30 malam dan kemudiannya dibenarkan beredar dari lokasi selepas pemeriksaan polis tidak menemui sebarang kesalahan dilakukan.

Dalam pada itu, A Anbalagan berkata, Dolla diminta untuk tampil bagi membantu siasatan bagi menentukan sama ada terdapat kesalahan semasa menjalankan tugas.

  ________ IKLAN ________ Terbukti berkesan apabila ramai yang guna kata wangi, mudah serap dan mampu merawat kulit dalam masa singkat untuk lebih halus dan cerah. Nak beli kat store pun kadangkala habis takda stock. Semuanya gara-gara racun tik tok. Bagi yang bertunang atau nak mendirikan rumah tangga, elok cuba guna ni untuk hari bahagia. Tak mahal, murah je kerana harganya mampu milik.Beli kat offical store je..!  KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::